Valvonta ja palotarkastus\nPalotarkastusten perustavoitteena on parantaa ihmisten turvallisuutta ja vähentää onnettomuuksia. Pelastuslaitos kohdistaa valvontaa alueen riskien ja muiden erityisten valvontatarpeiden mukaisesti. Pelastuslaitoksen palotarkastukset ja muu valvontatoiminta määritellään pelastuslaitoksen valvontasuunnitelmassa.\nValvonnan perustavoitteena on parantaa ihmisten turvallisuutta ja vähentää onnettomuuksia.\nValvontasuunnitelma, Pohjois-Savon pelastuslaitos (avautuu uuteen ikkunaan)\nPalotarkastuksessa valvotaan, että rakennuksen omistaja ja haltija sekä toiminnanharjoittaja ovat osaltaan huolehtineet tulipalojen ja muiden vaaratilanteiden ennaltaehkäisystä, varautuneet henkilöiden, omaisuuden ja ympäristön suojaamiseen vaaratilanteissa, varautuneet tulipalojen sammuttamiseen ja muihin omatoimisiin pelastustoimenpiteisiin, ryhtyneet toimenpiteisiin poistumisen turvaamiseksi tulipaloissa tai muissa vaaratilanteissa sekä pelastustoiminnan helpottamiseksi sekä huolehtineet muistakin pelastuslain 379/2011 2. ja 3. lukujen mukaisista velvoitteista.\nPohjois-Savon pelastuslaitos perii palotarkastuksista ja muista valvontatoimenpiteistä valvontasuunnitelman mukaisesti maksua pelastuslain 379/2011 96 §:n nojalla. Laskutus perustuu todellisiin kustannuksiin sekä pelastustoimen valtakunnallisiin suosituksiin maksullisuuden toteuttamisesta. Aluehallintavirasto valvoo valvontasuunnitelman toteutumista.\nValvonta-/tarkastushinnoittelu (avautuu uuteen ikkunaan)\nTavanomaiset omakotitalot, paritalot ja vapaa-ajan asunnot ovat maksuttomia, paitsi jälkitarkastusten osalta, joissa valvotaan annettujen korjausmääräysten toteutumista. Asunto-osakeyhtiöt, joista vaaditaan pelastussuunnitelma (3 asuntoa tai enemmän), muut hoito-, huolto-, päiväkoti-, kokoontumis-, liike-, teollisuus-, varastointi-, ympäristölupaa edellyttävät maatilat (AVI- tai kunta) ovat maksullisia.\nPalotarkastusten tarkastusväli perustuu valtakunnallisen valvontasuunnitelmatyöryhmän esitykseen keskimääräisistä tarkastusväleistä eri valvontaluokkiin kuuluville kohteille. Tarkastusväli vaihtelee yhdestä vuodesta kymmeneen vuoteen. Tarkastusvälin arviointia suoritetaan jatkuvasti tarkastuskäyntien yhteydessä. Mikäli kohteen asiat ovat keskimääräistä paremmin, tarkastusväliä voidaan pidentää valtakunnallisen valvontatyöryhmän riskinarvioinnin mukaisesti. Vastaavasti, mikäli havaitaan palo- ja henkilöturvallisuuden kannalta tai kohteen turvallisuuskulttuurissa vakavia puutteita, kohteen tarkastusväliä voidaan lyhentää.\nOmakotitalojen, paritalojen ja vapaa-ajan asuntojen osalta tarkastukset tehdään paloturvallisuuden itsearviointina. Itsearvioinnilla pyritään kiinteistönomistajan turvallisuustiedon ja -asenteiden parantamiseen. Paloturvallisuuden itsearvioinnissa kiinteistön omistaja saa postin kautta opasvihkosen ja tarkistuslistan. Tarkistuslistan kysymyksiin löytyy vastauksena opasvihkosta oikea toimintatapa, johon kiinteistön omistaja voi verrata omaa tilannettaan. Arviointi suoritetaan tarkistuslistan mukaan ja tarkistuslista palautetaan pelastuslaitokselle. Palotarkastuksia voidaan kohdentaa tulosten mukaan.\nOmakotitalojen tarkistusväli on 10 vuotta ja valvonta toteutetaan em. itsearviointina. Pelastuslaitoksen toiminta-alueen kukin kunta on jaettu 10 palotarkastusalueeseen. Valvonta kohdennetaan vuosittain tietylle alueelle, joten vuosittain se koskee noin kymmenesosaa omakotiasukkaista. Asuinrakennuksiin lähetettävä tarkistuslista palautetaan verkkosivun kautta suoraan pelastuslaitoksen palotarkastusohjelmaan itsearvioinnin mukana tulevan ohjeistuksen mukaisesti. Tarkistuslistan voi palauttaa myös postitse.\nAnnettujen määräysten noudattamista valvotaan joko jälkitarkastuksella, tai muulla luotettavalla tavalla. Mikäli määräyksiä on laiminlyöty, voi pelastusviranomainen käyttää hallinnollisia keinoja tilanteen korjaamiseksi. Pelastuslain 379/2011 106 §:n määrittämän pelastusrikkomuksen tunnusmerkistön täyttyessä on pelastusviranomaisella mahdollisuus tehdä asiasta tutkintapyyntö poliisille.\nValvontasuunnitelma liitteineen ja tarkastusmaksuineen löytyy sivuiltamme. Lisätietoja saat myös oman alueen paloasemilta, asemavastaavilta, palotarkastusta tekeviltä henkilöiltä ja Pohjois-Savon pelastuslaitoksen riskienhallintaosastolta.\nYleinen palotarkastus on tarkastuskohteessa määrätyin väliajoin toimitettava pelastuslaitoksen valvontasuunnitelman mukainen valvontakäynti.\nErityinen palotarkastus on tarkastuskohteessa ennen käyttötarkoituksen mukaisen tai käyttötarkoitukseltaan olennaisesti muuttuneen toiminnan aloittamista toimitettava pelastuslaitoksen valvontasuunnitelman mukainen valvontakäynti.\nYlimääräinen palotarkastus on pelastuslaitoksen valvontasuunnitelman mukainen, jonkin ennalta suunnitellun teeman sisältämän asian toteutuman valvontakäynti.\nPyydetty palotarkastus on asiakkaan pyytämä palotarkastus, eli valvontakäynti.\nJälkitarkastus on tarkastus, jossa valvotaan, että palotarkastuksessa annettuja määräyksiä on noudatettu.\nValvontakäynnillä tarkoitetaan kaikkia asiakkaan luona suoritettavia palotarkastuksia.\npuh. 044 718 8103


Oho | Tuulentupa\n← Mittakaava pielessä\nMenneellä viikolla tuli kellojen siirron myötä tosi pimeää. Ja minulle tuli tarve saada pimeään aikaan sopiva pöytäliina. Jotain tummanpuhuvaa. Alkoi vaaleanpunainen tuntua vähän liian hempeältä.\nTämä Marimekon Siirtolapuutarha-kangas ihastutti heti. Kaupassa kyllä luulin, että pohja on mustavalkoinen ja vihreä harmaata. No, päivänvalossa huomasin, että musta olikin tummansininen ja harmaa vihreää. Oho! Vähän aikaa nieleskeltyäni totesin, että oli niin tai näin, kyllä tämä liina on ihastuttava näilläkin väreillä ja tuo vaihtelua meidän vaaleaan ja harmaaseen kotiin.\nPimeää tosiaan on ollut. Tänä viikonloppuna ei päivä valjennut lainkaan ja myös valokuvaaminen sikäli vähän hankalaa. Hämärän ja hämäräkuvien vastapainoksi kaivoin kynttilät ja lyhdyt esiin.\nPyhäinpäivään meillä kuuluukin kynttilät, hautausmaa ja rauhoittuminen. Ei muuta.\nLöysinpä pyhäinpäiväksi kaapista vanhoja sinisiä ja ruskeita Iittalan Kivi-kynttilälyhtyjäkin pöytäliinan pariksi. Eipä ole aikoihin minulla näkynyt sinistä sisustuksessa. Nyt vahingon kautta tummansininen näyttääkin yhtäkkiä piristävältä.\nJa kun kerran värinvalintavahinko kävi, otetaan siitä ilo irti. Vanhat Riihimäen lasipurkitkin itse asiassa heräsivät pianon kulmalla eroon, kun liinan vihreä korostaa niitä. Lasipurkit vain jäivät kesällä tuohon, mutta nyt ne jotenkin näyttävätkin siinä ekstrahyvältä. (En tainnut saada ihan kuviin asti vangittua mitä tarkoitan, mutta kuitenkin…)\nPöytäliina jotenkin kuin ihmeen kaupalla istuu muuhunkin sisustukseen, vaikka värit olivatkin jotain muuta kuin luulin.\nPimeydestä huolimatta latasin teille näköjään kymmenen kuvaa pelkästään yhdestä pöytäliinasta. Voisi kai sitä turhempiakin asioita postailla – vai voisiko?\nRauhallista sunnuntai-illan jatkoa teille siellä ruutujen takana.\nA new Marimekko table cloth in our dining room.\nKategoria(t): Hankintoja, Sisustus, Tekstiilit Avainsana(t): Kivi, kynttilälyhty, kynttilät, marimekko, pöytäliina, ruokahuone, siirtolapuutarha. Lisää kestolinkki kirjanmerkkeihisi.\n21 vastausta artikkeliin: Oho\nOnpa upea liina! Mahtavat värit. Minäkään en muuten näe tuossa vihreää, harmaalta näyttää minun silmissäni. ☺ Nuo tuikkukipot on ihan piste i:n päälle.\nKiitos Karoliina! Pöytäliina on kyllä kiva. Ihmettelen vaan miten olin ladannut tänne noin rakeiset kuvat. Katsoin vieraalla koneella ja aika kauheita olivat. Tekis melkein mieli ottaa kuvat uusiksi.\nJoskus tosiaan onnistaa, vaikka hetken luuleekin tehneensä vikaostoksen. Mahtavasti sointuu liina muuhun sisustukseen. Teillä on kyllä tosi kaunis koti. Ihanaa iltaa. 🙂\nKiitos Maria, itse täällä hiihdetään, mutta kiva on tietty kuulla muiltakin, että on jossain onnistunut.\nTai siis ei hiihdetä, vaan viihdytään 🙂 Automaattinen tekstinsyöttö…\nKaunis ja lämmin syksyinen tunnelma tuli pöytäliinan mukana. 🙂\nIhmeen paljon tosiaan tunnelma muuttui pelkällä pöytäliinalla. Mukavaa loppuviikkoa!\nVoi miten piristävät värit!\nNiinpä! Vaikka ei mennytkään ihan niin kuin olin ajatellut.\nSiirtoMAApuutarha niin kuin meillä sanotaan 😉 Mahtavat värithän siinä on vaikkeivat olleetkaan sellaiset kuin piti!\nNo on myönnettävä, että värit on näin varmaan paremmatkin kuin mitä itse ”suunnittelin”.\nAivan ihanalta näyttää! Todella kaunis tuo pöytäliina, tuo väriä ja tunnelmaa muuten niin harmaaseen marraskuuhun. Ihanaa viikkoa sinulle ❤\nKiitos Milla, mukavaa loppuviikkoa sinulle!\nMinusta pöytäliina on upea ja tuntuu sopivan kotiinne mainiosti. Tavallaan siis onni onnettomuudessa 🙂\nKiitos! Olen tässä matkan varrella tykästynyt liinaan aina vaan enemmän. Hempeydet väistyvät pikkuhiljaa olkkarissakin tummempien värien alta pois.\nOi tuo liina on aivan <3! Täällä on tuskailtu myös vähäisen valon kanssa. Aina se jotenkin joka syksy yllättää.\nValoa tosiaan kaipaan jo nyt. Kuvien ottaminenkin on lähes mahdotonta. Kevättä odotellessa…\nKaunis tuo liina. Kyllä se vaan niin on ainakin mun kohdalla että kun alkaa tulla pimeämpää niin nuo vaaleat kesäjutut pitää vaihtaa tummempiin. Luulisi että tulee päinvastainen mieli!\nKyselit aiemmin meidän alakerran lattian maaleista (yritin vastata kännykällä mutta ei onnistunut ja sitten unohdin…). Betonilattiat on maalattu Solmasterin kympillä joka sävytettiin ”Betoluxin harmaaksi”. Tuo Solmaster on yksikomponenttimaalia ja vesiohenteista. Tosi kiva levittää, kuivui nopsasti eikä hajukaan haitannut kuten liuotin Betoluxissa jolla maalasin yläkerran lautalattian. Autotalliin levitin Solmasterin kaksikomponentti Garagen jonka pitäisi kestää kulutusta eli nastarenkaita. Se oli hieman työläämpi ja hajuisampi juttu. Kokemusta meillä ei ole pinnan kestävyydestä vielä kuin muutaman kuukauden ajalta mutta ainakin vielä näyttää ja tuntuu hyvältä!\nHei Tuija! Kyllä, tummempaa pitää olla vaikka valoakaan ei enää ole nimeksikään. On tosiaan vähän kummallista…\nKiitos vastauksestasi maaliasiaan! Meillä isäntä haaveilee kellaritiloihin lattiiaan jonkinlaista pinnoitetta, eikä ole oikein ottanut tosissaan kun olen ehdottanut että ne voisi ihan maalata. Kerronpa nämä teidän kokemukset eteenpäin 🙂 Nykyisellään betonilattia verstastiloissa on ehkä ihan ok, mutta kyllähän se vähän vähemmän pölisisi, jos olisi joku pinnoite.\nMarimekon tyyli uppoaa myös minuun. Minulla on pöytäliinoja, joita vaihtelen sen mukaan, mikä väri miellyttää. Halloweenin aikaan mulla oli musta Stilla vahapöytäliina, ja edelleenkin se on pöydällä. Olen sen hankkinut kauan aikaa sitten, ja edelleen tykkään.\nPaluuviite: Kesäisemmät tekstiilit | Tuulentupa


Pääkirjoitus: Kateuspäivän ilot - Mielipide - Aamuset\nPääkirjoitus: Kateuspäivän ilot\n6.11.2017 9:18 Aamuset\nKansallinen kateuspäivä. Siinä määre, jolla veropäivää on kuvailtu. Marraskuun ensimmäisenä päivänä julkaistaan tiedot edeltävän vuoden verotuksesta eli tuloista ja veroista.\nAsiaan kuuluu, että media mässäilee tiedoilla ja kansalaiset teeskentelevät, ettei ketään kiinnosta. Björn Wahlroos arvioi Ylen A-studiossa, että veropäivä on suomalainen erikoisuus, jota muualla pidettäisiin suurena yksityisyyden loukkauksena. Paradoksaaliseksi asian tekee se, että suomalaiset ovat muutoin varsin vastahakoisia puhumaan tuloistaan ja varallisuudestaan.\nWahlroos puhuu omassa asiassaan, sillä hän on edelleen merkittävä veronmaksaja Suomessa, vaikka on siirtänyt kirjansa Ruotsiin. Wahlroos maksoi viime vuonna Varsinais-Suomessa eniten veroja yksityishenkilöistä, yli 7,5 miljoonaa euroa. Hän arveli maksavansa Ruotsiin vielä enemmän.\nVerotiedoilla on merkitystä. Veroilla rahoitetaan hyvinvointiyhteiskunnan palveluja. Hyvä veronmaksaja ansaitsisi kunnioitusta, ei ylenkatsetta tai pilkkaa.\nHyviä veronmaksajia, oman ilmoituksensa mukaan vieläpä iloisia sellaisia, ovat myös Supercell-yhtiön perustajat Ilkka Paananen ja Mikko Kodisoja. Paananen keräsi viime vuonna eniten ansiotuloja koko maassa, yli 46,6 miljoonaa euroa. Kodisoja oli kakkonen 40,8 miljoonan euron ansioilla. Paananen maksoi tuloveroa lähes 15,3 miljoonaa euroa, Kodisoja yli 13,5 miljoonaa euroa. Verot kirjautuvat Uudellamaalla, mutta miehet ovat kotoisin Turun kulmilta ja HC TPS:n pääomistajia.\nSupercell oli yhteiskunnalle varsinainen kultamuna, sillä se ja holdingyhtiö Kahon maksoivat yhteisöveroja 856 miljoonaa euroa.\nTurkulaisittain merkittävää on se, että lääkekonserni Bayer tilitti yhteisöveroja 133 miljoonaa euroa, jolla pääsee kärkiviisikkoon. Meyerin telakkaa ei vanhojen tappioiden ja poistojen takia vielä listalla näy. Kannattaa muistaa, että yhteisöverojen ohella yritykset työllistävät. Työntekijät maksavat tuloistaan veroa. Yritysten tuotteista ja palveluista maksetaan myös arvonlisäveroa.


Julkaistu 09.06.2015 15:43\nECMWF:n seuraavan neljän viikon ennusteen mukaan sää jatkuu Suomessa juhannusviikollakin keskimääräistä viileämpänä, sen jälkeen keskimääräisenä. Myös tuore pitkä ennuste heinä-syyskuulle pitää Suomen sään lämpötilojen osalta melko keskimääräisenä.– Manner-Eurooppaan ennustetaan tavanomaista lämpimämpää, mutta Pohjois-Euroopassa ei näy juuri poikkeamaa tavanomaiseen lämpötilojen osalta. Sää voi olla meillä epävakaista ja tavanomaista sateisempaa, luultavasti kuitenkin sadekuurottelua ennemmin kuin jatkuvia sateita. Pohjois-Atlantilla näyttäisi olevan tavallista korkeampi ilmanpaine ja meille tulisi usein luoteesta ja pohjoisesta viileää ilmaa, tulkitsee MTV Uutisten meteorologi Aleksi Jokela ECMWF:n ennustetta.\nKesäkuu on alkanut keskimääräistä viileämpänä ja moni odottaa jo sään lämpenemistä.– Ei kannata kuitenkaan toivoa kokonaan menettää. Joku lämmin jakso varmaankin tulee. Olisi hyvin epätodennäköistä, ettei tulisi yhtään hellepäiviä, viimeistään sitten heinäkuussa, sanoo Aleksi Jokela lämpöä odottaville.\nAmerikkalainen NOAA ennustaa pitkässä ennusteessaan Suomeen lämpötiloiltaan keskimääräistä heinäkuuta ja hieman keskimääräistä lämpimämpää elo-syyskuuta.Heinäkuun alkupuolella päivän ylimmät lämpötilat ovat maan etelä- ja keskiosassa keskimäärin 20-21 asteessa, pohjoisessa 17-19 asteessa.Pitkän aikavälin ennusteet ovat vielä kokeiluasteella. Ne eivät ennusta yksittäisten päivien säätä, vaan kuvaavat poikkeamaa keskimääräisessä säässä. Pitkän ennusteen sisään mahtuu aina kylmempiä ja lämpimämpiä jaksoja.\nKadoksissa ollut Laura on löytynyt\nNolo homma – Wallinit menivät sekaisin valiokuntavalinnoissa


NPY Cobra on tehokas, turvallinen ja ympäristöystävällinen osienpesukone | Yritysmaailma\nNPY Machinery Oy:n maahantuoma ja jälleenmyymä NPY Cobra on korkeapainetekniikalla toimiva manuaalinen osienpesukone.\n– NPY Cobra sopii kaikille teollisuudenaloille ja kaikkiin teollisiin kohteisiin, joissa tarvitsee pestä ja kuivata osia nopeasti ja tehokkaasti, kiteyttää NPY Machineryn Topi Niemelä.\nTuloksen takaavat paine, lämpö ja pesuaine\nNPY Cobralla voidaan osista ja komponenteista pestä pois öljyt, rasvat ja pinttyneimmätkin jäämät tarkistusta, huoltoa ja/tai korjaamista varten.\nLaadukas pesutulos syntyy NPY Cobralla kolmesta tekijästä: kova paine, korkea lämpötila ja tehokas pesuaine.\nPesupaine on säädettävissä enintään 80 baariin saakka. Myös pesulämpötilaa voidaan säätää, maksimilämpö on 60° C.\nCobrassa ei käytetä myrkyllisiä pesuaineita eikä liuottimia, eikä sen käytöstä aiheudu VOC-päästöjä. Koneessa käytetään siihen tarkoitettuja VOC-vapaita, turvallisia ja ympäristöystävällisiä puhdistusaineita.\n– Tarjolla on runsaasti eri pesuainevaihtoehtoja riippuen siitä, mitä kohdetta pestään ja millaista likaa poistetaan, Topi Niemelä kertoo.\nNPY Cobra -osienpesukone ja Topi Niemelä.\nRuostumattomasta teräksestä valmistettu NPY Cobra sopii kaikenlaisten materiaalien pesemiseen. Koneessa on laaja työskentelyalue ja pesua helpottavat sisävalot. NPY Cobralla koneiden osien pesut ovat nopeita, mikä osaltaan lyhentää koneiden seisonta-aikoja.\n– Olemme edustaneet NPY Cobraa jo kolmen vuoden ajan ja myyneet yli 200 konetta. Käyttäjät ovat olleet tyytyväisiä Cobran helppokäyttöisyyteen ja erinomaisiin pesutuloksiin.\nNPY Cobrassa pesuainekierto on suljettu, joten vettä ja pesuainetta säästyy. Suljettu pesuainekierto vähentää myös huollon tarvetta.\n– VOC-vapaan NPY Cobra -korkeapainepesurin käyttö on yritykselle yksi tapa vahvistaa ympäristö- ja laatusertifioinnin edellytyksiä, Topi Niemelä huomauttaa.\nManuaalinen pesu tehdään NPY Cobrassa suljetun kannen läpi kestäviä pesuhanskoja apuna käyttäen. Paineilma pitää kannen ikkunat avoimina, joten pesutulos on jatkuvasti nähtävissä. Korkeapainepesua ohjataan nopealla ja turvallisella jalkakytkimellä. Pesun jälkeen osat kuivataan vaivattomasti ja tehokkaasti Cobran omalla paineilmapistoolilla.\nNPY Cobra on näppärän kokoinen. Sen jalat voidaan varustaa pyörillä, jolloin kone on helposti siirrettävissä paikasta toiseen. Kone on suunniteltu turvalliseksi sekä työntekijöille että ympäristölle.\nVuosien mittaan NPY Cobraa on kehitetty ensimmäisestä mallista eteenpäin asiakkaiden antaman palautteen perusteella. Topi Niemelä kertoo, että asiakkaiden kokemukset ovat olleet positiivisia.\n– Jos ennen käyttöä asiakasta on NPY Cobran toimivuus epäilyttänyt, epäilyt ovat kyllä hälvenneet ensimmäisten käyttökokemusten jälkeen. Kone on hyväksi havaittu, eikä siitä haluta luopua. Palautusprosentti on vain 0,5 %.\n– Meillä on koneita varastossa, joten toimitus onnistuu vuorokaudessa tai kahdessa kaikkialle maahan. Perehdytämme asiakkaan henkilöstön koneen käyttöön, Topi Niemelä korostaa.\n– Käyttäjän kannalta NPY Cobra on vaivaton laite. Asiakkaan tarvitsee vain käyttää konetta, me hoidamme huollot. Huoltopalvelumme toimii ympäri Suomen.\n– Jossakin vaiheessa tarkoituksemme on laajentaa konetarjontaamme esimerkiksi maalipesukoneisiin, Niemelä mainitsee.\nKatso video NPY Cobrasta: https://youtu.be/OLsRlwmzqqY\nEsimerkkejä toimijoista, joiden käyttöön NPY Cobra sopii:\nKunnat ja kaupungit (mm. jätevedenpuhdistamot)


Keniasta kotoisin oleva 20-vuotias Donna Owindi vieraili viikon ajan Putkilahdessa viime kesäkuussa, jolloin hän asusteli Ylätalossa serkkunsa Erkki Hakasen luona.\nDonnan Raili-äiti on omaa sukuaa Harjula, entinen putkilahtelainen. Raili adoptoi Donnan miehensä Josephin kanssa Donnan ollessa yksivuotias, ja nykyään he asuvat Kenian pääkaupungissa Nairobissa. Vaikka Donnan äidinkieli on englanti, osaa hän puhua melko sujuvasti myös suomea. ”Keniassa en hirveän usein puhu Suomea, paitsi äidin kanssa joskus. Suomen kielen opettelemisen aloitin jo lastentarhassa ja koulussa opiskelin lisää. Suomea on kyllä vaikea oppia ilman suomalaisia vanhempia”, hän myöntää. Suomen kielen vaikeuksia Donnan mielestä muun muassa sanojen vaikea rakenne eli sanat ovat pitkiä ja sanoilla ei ole vartaloa.\nSuomessa Donna on käynyt kaksi kertaa aiemminkin, ensimmäinen kerta oli vuonna 1994 ja toinen neljä vuotta myöhemmin. Suomen talvea hän ei silti ole päässyt näkemään, vaikkakin lunta hän on nähnyt. ”Enkä halua tulla tänne talvella, Suomihan on kuin pakastin silloin!”, Donna nauraa. Hän pitää paljon sekä Suomesta että Keniasta, muun muassa siksi, että hänellä on paljon ystäviä molemmissa maissa. Hän haluaisi tulla Suomeen opiskelemaan, vaikkakin talvi hieman pelottaa. Kolmannen Suomen matkan syy olikin juuri pääsykokeet Helsingissä ja Valkeakoskella. ”Hain Valkeakoskelle kansainväliselle yrityslinjalle ja Helsinkiin sosiaali- ja terveysalalle sekä kehitysopintoja lukemaan. Tällä kertaa en valitettavasti päässyt minnekään, mutta haen ehkä ensi vuonna uudestaan.”\nHarrastuksia Donnalla on laidasta laitaan. ”Lempiharrastukseni on tanssiminen ja diskoissa käyminen, mutta minulla on muitakin harrastuksia. Autan vanhempiani puiden istutuksessa ja käyn tekemässä vapaaehtoistyötä lasten ja nuorten sopeuttamiskeskuksessa. Siellä katulapset vieroitetaan huumeista ja autetaan uuden elämän alkuun opettamalla heitä muun muassa kirjoittamaan ja lukemaan. Minun tehtäväni on jutella heidän kanssaan ja olla heidän ystävänsä.”\nSuomen ja Kenian kulttuurit eroavat toisistaan suuresti.” Esimerkiksi kun sovitaan joku aika, jolloin vaikkapa tavataan, niin Suomessa sovitusta ajasta pidetään täsmällisesti kiinni, mutta Keniassa on ihan normaalia, että sovitut ajat heittävät monta tuntia. Suomalaiset ovat myös kohteliaita ja sillä tavalla pinnallisia, etteivät tarkoita mitä sanovat. Keniassa ihmiset ovat rehellisiä ja sanovat asiat suoraan.” Donna kertoo vielä, että suomalaiset luovuttavat liian helposti, kun heidän pitäisi kuvailla Donnalle jotain asiaa, mitä hän ei ymmärrä. Hän toivookin, että suomalaisten pitäisi vain yrittää puhua enemmän pienistä virheistä välittämättä.\nDonnaa harmittaa se, että usein Suomessa ajatellaan Afrikkaa yhtenä maana, eikä maanosana. ”Jostain syystä suomalaiset eivät käsitä, että Afrikka koostuu monista eri maista ja jos jossain maassa on ongelmia, niin se käsitetään koko Afrikkaa vaivaavaksi ongelmaksi. Eihän Suomestakaan puhuttaessa ajatella koko Eurooppaa”, hän ihmettelee. Vielä enemmän Donna kuitenkin hämmästelee sitä, kuinka Suomessa esimerkiksi pyörät voidaan jättää omalle pihalle lukitsemattomina, eikä niitä yleensä pihasta kukaan varasta. ”Keniassa ei kannata pihaan jättää pyöriä tai muitakaan tavaroita, ellei niistä välttämättä halua eroon”, hän naurahtaa. Suomalaisia perinneruokia Donna on tietenkin maistanut. ”Pidin esimerkiksi karjalanpiirakoista ja poronlihasta, mutta salmiakista, lakritsasta, mämmistä tai kesäkeitosta en tykännyt yhtään”, hän sanoo.\nKeniassa tasa-arvo ei ole yhtä hyvällä pohjalla kuin Suomessa. ”Keniassa kotityöt, lasten hoidon ja muut naisten töiksi perinteisesti nimettävät askareet tekevät todellakin vain naiset, kun taas Suomessa kotitöitä tekevät sekä naiset että miehet. Suomen malli on parempi”, Donna tuumii. ”Keniassa yleensä mies määrää perheen rahoista, yksilöistä tietenkin riippuen, mutta Suomessa naisilla ja miehillä on selkeästi omat rahansa. ” Donna kertoo myös, että Keniassa vain harvat vanhukset laitetaan vanhainkotiin, vaan lapset huolehtivat vanhemmistaan.\nRasismia ihonvärinsä vuoksi Donna ei ole Suomessa kohdannut. ”Kyllä ihmiset välillä katselevat pitkään, mutta se johtunee uteliaisuudesta ja siitä, etteivät he ole tottuneet näkemään eri värisiä ihmisiä. Eikä kukaan ole sanonut minulle pahasti.” Donna toteaa myös, että Suomessa tummaihoiset ihmiset tulevat juttelemaan ehkä helpommin kuin vaaleat. ”Putkilahdessa äitini vaikuttavat kaikki tietävän ja sen vuoksi olen saanut hyvin lämpimän vastaanoton täällä”, hän lisää.\nTulevaisuudesta Donna toteaa sen verran, että haluaisi ehkä itsekin adoptoida lapsen mieluummin kuin synnyttää. ”En jaksa etsiä miestä, ystävät ja hauskanpito ovat tärkeämpiä kuin ’sen oikean’ metsästys”, hän naurahtaa.


3D Maps -karttojen käytön aloittaminen - Excel\nHuomautus: Power Map, suosittu Excel 2013:n kolmiulotteinen geospatiaalinen visualisoinnin apuohjelmamme, on nyt integroitu Exceliin kokonaan. Olemme myös antaneet tälle ominaisuudelle kuvaavamman nimen: 3D Maps. Löydät tämän toiminnon muiden visualisointi ominaisuuksien lisäksi Lisää -väli lehdestä.\nExcelin Microsoft 3D Maps-kartat on kolmiulotteinen tietojen visualisointi työkalu, jonka avulla voit tarkastella tietoja uusilla tavoilla. 3D Maps-karttojen avulla voit tutustua tietoihin, joita ei ehkä näy perinteisissä kaksiulotteisissa taulu koissa ja kaavioissa.\n3D Maps-karttojen avulla voit piirtää maantieteellisiä ja ajallisia tietoja 3D-maailmaan tai mukautettuun karttaan, näyttää sen ajan mittaan ja luoda visuaalisia kierto käyntejä, jotka voit jakaa muiden kanssa. 3D Maps -karttoja voi käyttää esimerkiksi seuraavissa toiminnoissa:\nTietojen yhdistäminen Piirretään yli miljoona riviä tietoja visuaalisesti Microsoft Bing Maps-Kartat-sovelluksessa 3D-muodossa Excel-taulukosta tai tieto mallista Excelissä.\nOivallusten saaminen Voit ymmärtää tietoja paremmin ja saada oivalluksia, kun tarkastelet niitä maantieteellisellä alueella ja näet aikaleimattujen tietojen muuttuvan ajan myötä.\nTarinoiden jakaminen Voit siepata näyttökuvia ja luoda elokuvamaisia, ohjattuja videoesittelyjä, jotka voit jakaa laajalle käyttäjäkunnalle, ja tehdä vaikutuksen ennennäkemättömällä tavalla. Voit myös viedä esittelyjä videoon ja jakaa ne myös sillä tavalla.\nNäkyviin tulee 3D Map -painike retket -ryhmän Excel-valinta nauhan Lisää -väli lehden kaaviot -ryhmän vierestä.\nEnsimmäisen 3D Mapin luominen\nKun olet käsittelemässä Excel-tietoja, joilla on maantieteellisiä ominaisuuksia taulukkomuodossa tai tietomallissa – esimerkiksi rivejä ja sarakkeita, jotka sisältävät kaupunkien, osavaltioiden tai maakuntien nimiä, postinumeroita, maita/alueita tai pituus- ja leveysasteita – olet valmis aloittamaan. Toimi seuraavasti:\nAvaa Excelissä työkirja, joka sisältää taulukon tai tietomallin tiedot, joita haluat tarkastella 3D Maps -kartassa.\nLisätietoja omien tietojen käyttämisestä on artikkelissa Tietojen valmisteleminen 3D Maps -käyttöä varten.\nJos sinulla ei vielä ole tietoja, joita haluat tarkastella, voit ladata mallitietoja sisältävän työkirjan.\nValitse mikä tahansa taulukon solu.\nValitse Lisää > 3D Map.\n(Kun valitset 3D Map ensimmäisen kerran, 3D Maps -kartat otetaan automaattisesti käyttöön.)\n3D Maps geokoodaa tiedot Bingin avulla maantieteellisten ominaisuuksien perusteella. Muutaman sekunnin kuluttua maapallo näkyy kerrosruudun ensimmäisen näytön vieressä.\nVarmista Kerrosruutu-kohdassa, että kentät on määritetty oikein, ja napsauta väärin määritettyjen karttojen avattavan valikon nuolta, jotta voit yhdistää ne oikeisiin maantieteellisiin ominaisuuksiin.\nVarmista esimerkiksi, että Seattle-kohdan avattavan luetteloruudun määritteenä on Kaupunki.\nMaapallolla näkyy pisteitä, kun 3D Maps piirtää tietoja.\n3D Maps -karttojen mallitietojoukkojen tarkasteleminen\nMallitietojoukot ovat hyvä tapa kokeilla 3D Maps -karttoja. Lataa vain jokin seuraavista työkirjoista, joka sisältää tarvittavat geospatiaaliset merkinnät, joita tarvitset aloittamiseen.\nChicagon rikos tiedot\nDallas Utilities kausi sähkön kulutuksen simulointi\nElin tarvike tarkastukset seattlessa\n3D Maps -tietojen käsittelyn seuraavat vaiheet\nTietojen tarkastelu 3D Maps -esittelyssä\n3D Maps -karttojen ulkoasun muuttaminen\nMukautetun kartan luominen 3D Maps -kartoissa\nNäkymän lisääminen tai siirtäminen 3D Maps -esittelyyn\nTietojen suodattaminen 3D Maps -esittelyssä\n3D Maps -karttojen aika-asetusten muuttaminen\n3D Maps -esittelyn vieminen videoksi


Koronan pakottamana pimeässä • Kuippana\nKoronan pakottamana pimeässä\nKäytiin eilen vetämässä pimeätreenit Talosaaressa. Hankkimamme valot toimivat hyvin ja Riku pystyi ampumaan 50 metriäkin. Valitettavasti lämmitin oli rikki, mutta se saadaan toivottavasti vaihdettua pian.\nAmmuin lopulta 1 h 15 min ja 71 nuolta, vaikka aikaa kului säätämiseen aika paljon enemmän.\nJousiammuntaa pimeässä Talosaaressa.\nTreeniä ulkona jo kolmatta viikkoa\nOlen tehnyt treenini ulkona jo jonkin aikaa. Aluksi omaehtoisessa karanteenissa ja nyt toisen pakon sanelemana, sillä halli suljettiin suurimmalta osalta. Sinne pääsee vain maajoukkue tai kansainvälinen kisaaja. Ilmoittauduin eilen muuten karsijaksi ensi vuoden 3D EM -kisoihin. Tavoite ei ole mahdoton, sillä tänä vuonna ammuin rajan yli reilusti. Nyt pitää toivoa, että sulku on pian ohi, sillä Talosaaressa ampuminen vie merkittävästi enemmän aikaa.\nSamalla jousella ammutut kaksi nuolisettiä.\nNo miten ammunta sitten meni. En pysty kehumaan suorituksia kauheasti. Löysin itseni putkinäöstä ja tahti kiihtyi. Välillä tuntui haastavalta muistaa mitä tässä ammuntaprosessissa pitikään tehdä. Uskon, että muuttuneilla treeniolosuhteilla oli tässä iso osansa. Voi tätä koittaa ottaa positiivisena siinä mielessä, että tulipa testattua taas yhtä erilaista treenimuotoa. Mutta eihän olosuhteiden pitäisi näin paljon vaikuttaa.\nEilinen treeni oli alusta alkaen mollivoittoista. Toiseksi viimeisellä setillä sain jonkinlaisen erilaisen keskittymisen aikaiseksi. Pystyin kontrolloimaan tekemistäni, sillä olin nanosekunnin edellä tuntemuksiani, jos tässä kuvauksessa nyt on mitään järkeä. Tein vedon, ankkuroin ja aloin tuntemaan kuinka pakotus alkoi kasvamaan. Pystyin pitämään nuolen pakotuksen yli, hengähtämään sekunnin ja laukaisemaan sitten rennompana. Olen aiemmin pohtinut, että tällaiset suoritukset pitäisi purkaa. Tässä voi olla syy, miksi koen, etten ole edistynyt niin nopeasti kuin olisin olettanut. Ehkä olen laukaissut liian monta kertaa paineen saattelemana, kun olisi pitänyt purkaa. Toisaalta, eipä noita suorituksiakaan ole vielä edes 2000.\nTäältä voi lukea mistä kaikki alkoi.\nNext story Ensimmäinen täydellinen suoritus\nPrevious story Kyylistreeniä mummolan autotallissa\nSiinähän se ”kiire” majailee\nHitaahko on uusi nopea


Täsmäsää San Piero Patti - Foreca.fi\nMaailman sää> Eurooppa >Italia >\tSan Piero Patti\nSää San Piero Patti\nPäivällä ja yöllä heikkoa sadetta, aamulla pilvistä, illalla melko pilvistä. Kuluvan päivän ylin lämpötila on +19 astetta ja alin +14 astetta. Vuorokauden sademäärä on yhteensä 2,4 mm.\nSadetta. Huomisen päivän ylin lämpötila on +17 astetta ja alin +14 astetta. Vuorokauden sademäärä on yhteensä 24,7 mm.


Varastomaisteri on päivitetty versioon 15.7 – Varastomaisteri\nEtusivu » Ajankohtaista » Varastomaisteri on päivitetty versioon 15.7\nVarastomaisteri on päivitetty versioon 15.7\nVarastomaisterin uusin päivitys lisää palveluun softapohjaisen viivakoodinlukijan. Lukija on tarkoitettu lähinnä mobiilikäyttöön, mutta tarvittaessa sitä voidaan toki käyttää myös tietokoneen erillisellä videokameralla.\nAsiakasdokumentteihin lisättiin samalla mahdollisuus ruotsin kielen valinnaksi asiakaskohtaisesti. Sama mahdollisuus lisättiin myös tavarantoimittajien dokumenteille.\nEtusivu/kirjautumissivu on nyt uusittu, ja se on entistä tiivimpi paketti. Samalla mobiilikäyttöä on jälleen parannettu.\nFirefox -selaimen käyttäjille: Firefox-selaimen aikaisemmasta päivityksestä johtunut bugi, joka aiheutti tuoterekisterin otsikkopalkin katoamisen kun tuotteita selattiin alaspäin, on nyt selvitetty. Ongelma johtuu Firefox-selaimessa olevasta virheestä, ja tähän on nyt tehty ratkaisu. Samalla korjattiin myös muutamia muita ongelmia eri selaimilla.\nNäiden lisäksi paljon muita, pienempiä parannuksia! Tutustu päivityksen sisältöön tarkemmin kirjautumalla sisään palveluun. Kaikki uudet toiminnot ja parannukset ovat heti kaikkien tilaajien käytössä.\nJos päivitys aiheuttaa tililläsi ongelmia, tyhjennä ensin selaimen välimuisti ja yritä uudelleen. Mikäli tämä ei auta, ota yhteys tukeen.\nHyvää ja menestyksekästä kesää kaikille Varastomaisterin asiakkaille!\nEdellinen Varastomaisteri on päivitetty versioon 15.6\nSeuraava Puhelintuki kesätauolle


Opetussuunnitelmapalikat järjestykseen - eOppimiskeskus\nAnalytiikka arvioinnin ja laaja-alaisten taitojen opettamisen tukena, Blogi\nYhtenäisperuskoulun ovi kirskahtaa ja astut sisään matalaan aulaan. Kulunut linoleumlattia ja punaiset tiiliseinät. Vasemmalla on alaluokkien käytävä, jonka naulakoissa roikkuu toppahousuja ja haalareita. Yksinäinen reppu lojuu lattialla. Jostakin kantautuu lasten laulua. Katsot oikealle ja näet yläkoulun käytävän. Biologian luokan ovessa on luurankojuliste. Käytävän päässä istuu oppilasryhmä tekemässä ryhmätöitä. Vedät syvään henkeä ja aistit ilmassa opetussuunnitelman tuoksun, toimintakulttuurin, arvioinnin, ässät, ällät ja teet, kaikki liimautuvat limakalvoillesi. Tätä ilmaa oppilailla on ilo hengittää.\nVälitunti alkaa, ja oppilaat rynnivät ulos. Päätät vierailla muutamassa luokassa.\nEija-opettajan työpöydällä on pino oppikirjoja. Opettajan oppaassa on jokaisen tunnin kohdalla pari ranskalaista viivaa: tunnin sisältöjä. Nippu kokeita odottaa tarkistamistaan liitutaulun alapuolella. Eija järjestelee seuraavalle tunnille opetustuokion Baltian maista ja listaa taululle oppikirjasta luettavat sivut sekä lukemisen jälkeen suoritettavat tehtävät.\nAnnin luokka ei ehdi välitunnille, koska ilmiöprojekti on tempaissut mukaansa niin oppilaan kuin opettajankin. Laaja-alaiset taidot tuoksuvat täällä lähes yhtä voimakkaana kuin nurkassa surisevan 3D-tulostimen käryävä filamentti. Kysyt, mitä ainetta luokalla on ensi tunnilla, mutta Anni ei muista. Lukujärjestykset ja ainejaot eivät häiritse tätä ilmiöiden ideatulvaa.\nTimon luokan seinällä on alue, jossa on paljon pientä tekstiä. Opetussuunnitelman tavoitteet järjestettynä vuosiluokittain siistiin taulukkoon. Jokainen tavoite on painotettu prosenttiluvulla ja yhdistetty punaisen langan ja nuppineulan kanssa johonkin ops-sisältöön. Oppilaat ovat väritelleet osia ruuduista ja liimailleet sinne tänne tähtitarroja. Avaat yhdellä pulpetilla lojuvan äidinkielen tehtäväkirjan. Sitä on täytetty sieltä täältä, ja sen sivujen välistä tursuaa nippu opettajan itse raapustamia (takuuvarmasti opetussuunnitelman mukaisia) monisteita.\nSama opetussuunnitelma, kolme erilaista luokkahuonetta, kolme erilaista tapaa suunnitella opetusta. Mikä on se oikea? Tunnistatko itsesi?\nOikeaa vastausta ei ole. Opetussuunnitelmaa voi toteuttaa opettajan autonomisen aseman suoman vapauden puitteissa tuhannella ja yhdellä tavalla. Voit ajatella asiaa vaikkapa näin. Opetussuunnitelma on kuin pikkulasten kuutiopalapeli, jossa kuutiot täytyy käännellä oikein päin ja järjestää, että saa kuvan näkyviin. Kun kuutioita kääntelee, palapelistä löytyy monenlaisia kuvia. Opetussuunnitelman tavoitteet, sisällöt ja laaja-alaisen osaamisen taidot voi järjestää, kuten kuutiopalapelin.\nPeriaatteessa tavoitteet ohjaavat opetusta, mutta käytännössä moni opettaja on kuten Eija, joka järjestää palapelin sisältöpuoli ylöspäin. Hän suunnittelee oman opetuksensa sisältölähtöisesti ja yrittää ottaa tavoitteet huomioon siinä sivussa. Toiset opettajat ovat kuten Anni. Nämä suunnittelevat opetuksen laaja-alaisen osaamisen ehdoilla yhdistellen laaja-alaisiin projekteihin sisältöjä ja tavoitteita mahdollisimman mielekkäästi. Annin palapelissa kuutiot on käännetty taitopuoli ylöspäin. Timo ottaa opetussuunnitelmansa tosissaan, ja kokoaa siksi palapelinsä tavoitteet edellä. Periaatteessa toiminta on tavoitteiden mukaista, loogista ja järjestelmällistä, mutta Timo joutuu kääntelemään paloja pitkään, että sisällöt asettuvat mielekkääksi kokonaisuudeksi.\nKuutiopalapeli ei ole pelkkä leikki. Kun tutkitaan opetussuunnitelmaa tarkemmin, voidaan havaita, että siinä on kohtalaisen yhdenmukainen sisäinen rakenne. Tarkastellaan esimerkiksi matematiikkaa luokilla 3-6:\nOletko oivaltanut tätä? Asioiden väliset yhteydet löytyvät sisällöistä, tavoitteista ja taidoista. Eikä tämä rajoitu pelkästään matematiikkaan. Jos tarkastelet opetussuunnitelman eri tavoitteita, niistä lähes jokaisessa on linkki sisältöihin ja laaja-alaisiin taitoihin. Tällainen tavoitteen, sisällön ja L-taidon muodostama yksikkö on mielestäni kuin yksi palapelin kuutio. Kun sitä kääntelee käsissään, saman asian voi nähdän joko sisällön, tavoitteen tai taidon näkökulmasta.\nMitä tämä tarkoittaa käytännössä? Jos voimme luottaa opetussuunnitelman sisäiseen rakenteeseen, voimme suunnitella opetusta varsin vapaasti. Voimme luottaa siihen, että kun opetamme tietyt sisällöt tavoitteiden mukaisella tavalla, myös laaja-alainen osaaminen kehittyy. Jos kokoamme laaja-alaiseen osaamiseen perustuvan projektin järkevästi, myös sisällöt ja tavoitteet tulee käsiteltyä. Sama pätee arviointiin. Onko järkevää arvioida erikseen laaja-alaista osaamista, jos voidaan osoittaa, että on arvioitu niitä tavoitteita joihin ne liittyvät?\nToivon, että Eijan, Annin ja Timon yhtenäisperuskoulussa, sekä kaikissa muissakin suomalaisissa kouluissa oppilaat saisivat hengittää opetussuunnitelman kyllästämää puhdasta sisäilmaa ja edistyä sisällöissä, tavoitteissa ja taidoissa. Palikat pöydälle ja järjestykseen!\nKirjoittaja: Markus Packalén


Motorola Moto C Plus matkapuhelin XT1723 | OmaYhteisö\nMotorola Moto C Plus matkapuhelin XT1723\nTuleeko noihin Motorolan puhelimiin päivitykset hyvin, olisin hankkimassa älypuhelinta, kun käytän sitä pankin mobiiliversiossa ja haluan, että se on turvallinen. Onko kellään kokemusta tuosta Motorola Moto C Plus XT1723 puhelimesta?\nVastauksen tähän kysymykseen jakoi Sokrates 6 toukokuu 2019, 09:21\nTuo Motorola on julkaistu jo 2017 ja siinä näyttäisi olevan Android 7.0 (Nougat). Itselläni ei ole kokemusta Motorolan päivityksistä , mutta teknisten tietojen mukaan ko. puhelin ei ole Googlen Android One-määrityksen mukainen. Android One puhelimet saavat yleensä päivitykset ensimmäisten joukossa , koska niissä ei ole mitään ylimääräisiä valmistajan virityksiä.\nSamassa hintaluokassa on esim. Nokia 3.1 , joka on Android One laite ja nokialaisiin tulee uusimmat käyttikset melko nopeasti.\nTuleeko noihin Motorolan puhelimiin päivitykset hyvin, olisin hankkimassa älypuhelinta, kun käytän sitä pankin mobiiliversiossa ja haluan, että se on turvallinen. Onko kellään kokemusta tuosta Motorola Moto C Plus XT1723 puhelimesta?Tuo Motorola on julkaistu jo 2017 ja siinä näyttäisi olevan Android 7.0 (Nougat). Itselläni ei ole kokemusta Motorolan päivityksistä , mutta teknisten tietojen mukaan ko. puhelin ei ole Googlen Android One-määrityksen mukainen. Android One puhelimet saavat yleensä päivitykset ensimmäisten joukossa , koska niissä ei ole mitään ylimääräisiä valmistajan virityksiä.\nJos puhelin on julkaistu jo vuonna 2017 ja siinä on edelleen Android 7.0, vaikuttaa siltä, että Motorola ei juuri panosta noihin päivityksiin. Tällä hetkellä tuorein Android on 9.0, joka löytyy jo monestakin uudesta puhelimesta vakiona tai on luultavimmin ainakin tulossa.\nJos haluaa hankkia muun kuin Android One -puhelimen, kannattaa suosia suuria valmistajia, kuten Samsung tai Huawei/Honor. Näiden valmistajien puhelimiin saa todennäköisimmin uutta Android versiota ainakin yhden päivityksen verran. Tosin sekään ei aina ole kiveen hakattua tietoa. Suunnitelmat valmistajien puolella voivat muuttua ennen uuden Android -version julkaisua.\nKiitos tiedoista, nyt tiedän millaisia puhelimia kannattaa katsoa netistä. Sehän on tietysti tärkeää myös älypuhelimissa, että päivitykset toimii.\nMelko nihkeää Motorolan päivitykset tuntuu olevan. Tänään tuli joku iso päivitys G7 Plussaan. Päivityksen päivämäärä oli 1.4.2019 ....


Renaultin ahkera duunari | SKAL ry\nYksi Suomen kuljetustoiminnan selkärangoista, maatamme etelä- ja pohjoissuunnassa halkova runkoliikenne vaatii määrätyntyyppisen kaluston. Ajoneuvojen mitoituksissa joudutaan ottamaan huomioon tavaraliikenneketjujen omat vaatimukset. Myös se, että kalusto liikkuu lähes joka päivä kellon ympäri tuo mukanaan lisävaatimuksia.\nOtetaan selvää, kuinka ranskalainen Renault T 460 soveltuu kotimaiseen kuljetusympäristöön. Perustekniikaltaan hyvinkin tuttu ajokki kiidättää yhdistelmää riittävällä voimalla. Sen yksitoistalitrainen 460-hevosvoimainen moottori riittää juuri sopivasti 68 tonnin yhdistelmään. Moottorin perässä on ruotsalaissukuinen automatisoitu Optidriver-vaihteisto.\nAutoon nousu on helppoa, askelmat ja kaiteet ovat sopivalla kohdalla. Kuljettajan istuin on ranskalaiseen tyyliin mukava myös pitkille ajomatkoille. Ohjauspyörän keskiön tasaiseen pintaan kestää hetken aikaa totutella. Samoin alkuun sekavalta tuntuvaan vaihteenvalitsimeen, jonka toiminnan loogisuus vaatii hetken miettimisen. Ohjauspyörän pylvääseen asennettu monitoimikatkaisin sisältää useita vaihteiston ja hidastimen käyttämiseen tarkoitettuja toimintoja. Kun valitsimen käyttöön tottuu, alkaa meno maittamaan. Ohjaamon sisätilat ovat esimerkilliset. Vaikka koeajetussa autossa ei ollut korkein valittavissa ollut T-High-ohjaamo, tilaa on silti riittävästi. Samoin säilytystilaa kuljettajan tarvitsemille varusteille.\nTällä kertaa en päässyt ajamaan koeajoa täyteen kokonaismassaan lastatulla yhdistelmällä, mutta aikaisemmat kokemukseni varmasti pitävät paikkaansa. Renaultin T-sarja on kelpo työkalu raskaaseen kuljetustyöhön. Toisaalta olisi ollut kiva kokea, miten paketti kulkee yksitoistalitraisen moottorin vetämänä. Ainakin moottorin vääntö-/tehotaulukkoa tulkitsemalla\nvoidaan päätellä, että vähintään riittävästi. Koska runkoliikenteen autoilla suoritetaan myös lähialuejakoa, jonka takia moottori ei välttämättä aina toimi optimaalisella käyntilämpötila- alueella, sopivan kokoisella moottoriteholla voidaan välttyä hiukkassuodattimen toistuvalta puhdistuspoltolta.\nKoeajetun ajokin päällirakenteena oli vääksyläisen EL-Korin valmistama, 2 000 kilon takalaitanostimella varustettu Rahti Elli -kori. Kokosivuaukeava 7,7 metriä pitkä kuormakori vaikuttaa hyvin laadukkaalta, tukevalta ja toimivalta. Auton Dolly-kita tekee siitä moneen käyttötarkoitukseen soveltuvan veturin.\nVaikka Renault on kotoisin kaukaa Galliasta, sen maahantuoja on huolehtinut, että päivitys kotimaisille kuljetusmarkkinoille on onnistunut. Sukulaisuussuhde Volvoon on selkeä. Tämä näkyy parhaiten voimalinjasta. Myös Volvon huoltoverkoston kanssa yhteistyössä tehtävä jälkimarkkinointi takaa sen, että autolla voidaan huoletta operoida kotimaisessa runkoliikenneverkostossa. Kun pakettiin lisätään suomalainen päällirakennevalmistus, voidaan jo puhua kohtuullisen suuresta kotimaisen työn osuudesta. Kyllä Rellulla pärjää maamme valtateillä, ja myös sen ulkopuolella.\nRenault T 460 6x2 rahtiauto\nMoottori: D11K460, 11 litraa, 460 hp, 2 200 Nm\nVaihteisto: Optidriver, 12 nopeutta, automatisoitu\nPituus: 10 165 mm\nKorkeus: 4 200 mm\nKuormakori: EL-Kori, Rahti-Elli 7 700 mm\nTakalaitanostin: Zepro 2 000 kg\nVetokytkin: TAV Dolly-kita


Kuusenhavun tie Suomen sotilasheraldiikkaan - Etelä-Pohjanmaan Reserviläispiirit\nKuva: Seppo Simola\nKuusenhavu tuli heraldiikkaan hyvin käytännöllistä tietä. Kun valkoinen armeija valmistautui valtaamaan punaisten hallussa olleen Tampereen pääsiäisen aikaan vuonna 1918, tarvittiin sotilaille omataistelijatunnus.\nPääosin siviilipuvuissa käytävässä sodassa tunnus olikin erityisen tarpeellinen. Punainen tai valkoinen käsivarsinauha toki yleensä kertoi, kummallako puolla taistelija soti, mutta käsivarsinauha oli helppo tiukan paikan tullen vaihtaa tai poistaa.\nValkoisten joukkojen omataistelijatunnukseksi valittiin kuusenhavu ja ainakin käytännöllisyys puolsi valintaa. Kuusia oli ympäriinsä keväisessä metsässä. Kuusenhavu löysi pian tiensä Tampereelta suomalaiseen sotilasheraldiikkaan, ensiksi valkoisen puolen asevelimerkkeihin.\nKuusenhavu lakkiin ja taskuun\nOhjeeksi annettiin, että havunoksa pitää laittaa lakin lisäksi myös taskuun. Taskuhavulle yhtenä käytännöllisenä selityksenä on, että henkilöön käyvän tarkastuksen yhteydessä havu todisti, että omia ollaan vaikka havua ei lakista löytynytkään. Lakkihavu saattoi helposti taistelun tiimellyksessä pudota.\nMyös viime sodissamme oli joskus tarvetta omataistelijatunnukselle erityisesti pimeässä käytävään lähitaisteluun valmistauduttaessa. Tunnuksena olen valokuvissa nähnyt ainakin valkean nauhan asepuvun rintataskun päällä.\nKauluslaatat otettiin Suomessa käyttöön puvun m/36 myötä, ja aluksi vain kenraaleilla oli havunoksat kauluslaatan kulmissa. Kenraalien kauluksien etuosassa oli jo puvussa m/18 aselajivärisellä pohjalla havunoksaompeleet, joiden päälle kiinnitettiin arvomerkit\nKuusenhavut tulivat kaikkien upseerien laattojen kulmiin jo kolme vuotta puvun m/36 käyttöön oton jälkeen, kun tehtiin seuraava kauluslaattauudistus. Talvisodasta alkaen upseerien kauluslaatat ovat olleet käytännössä nykyistä mallia vähäisin koko- ja muotomuutoksin. Eniten ovat muuttuneet laattojen taustamateriaalit.\nAliupseereille havut laatan kulmiin tulivat vasta vuonna 1974 kun kanta-aliupseereista tuli toimiupseereita. Tuolloin enää miehistö sekä varusmiesaliupseerit jäivät ilman kulmahavuja. Välillä kulmahavuttomat laatat olivat myös reservin aliupseereilla. Nykyisin jopa reservin alikersantin kauluslaattaan kuuluvat kulmahavut. Varusmiehillä ei kauluslaatallisia pukuja tosin ole enää kuin harvoissa poikkeustapauksissa.\nErikoisupseereiden, sotilasvirkamiesten ja upseerikokelaiden kauluslaatoissa ei kulmahavuja ole, koska arvomerkit alkavat jo laatan etureunasta. Kulmahavuja ei ole myöskään sotilaspapeilla.\nSotatuomareiden kauluslaattojen arvomerkki muodostui oikeuden vaaka-miekka -symbolista, jota reunustivat havunoksat. Sotatuomareita ei sotilasarvojärjestelmässämme enää ole.\nJatkosodan jälkeen otettiin käyttöön lippalakki m/49 eli edelleenkin käytössä oleva ns. koppalakki. Lakkimerkin aselajiväristä pohjaa reunustaa päältä avoin kuusenhavuseppele. Kanta-aliupseerit käyttivät aluksi merkin matalampaa versiota, mutta kanta-aliupseerien muuttuminen toimiupseereiksi toi heidänkin lakkeihinsa upseerien lakkimerkin. Sama lakkimerkki on käytössä myös turkislakissa m/39 sekä juhlapuvun m/87 päähineissä.\nMeri- ja ilmavoimissa otettiin nykyisen kaltainen upseerien lakkimerkki käyttöön jo vuoden 1920 virkapukumääräyksissä. 1930-luvun alussa matala havuseppele tuli merivoimien kadettien ja erikoismestareiden lakkimerkkiin. Merivoimien lakkimerkissä on havuseppeleen lisäksi ankkuri ja ilmavoimilla kotka.\nTiedossani ei ole, mistä kuusenhavu Puolustusvoimien lakkimerkin teemaksi tarkalleen ottaen tuli, mutta periytyminen Tampereen keväästä 1918 olisi looginen johtopäätös. Varhaisimpia heraldiikkaan liittyviä päätöksiä ei arkistoista tahdo löytyä.\nJoukko-osastotunnusten ja -lippujen havut\nMuutamissa joukko-osastotunnuksissakin erottuu kuusenhavu, selvimmin Utin jääkärirykmentin merkissä. Vuonna 2003 lakkautetun Keski-Suomen rykmentin tunnuksen kuva-aihe, soidinmetso, on havuseppeleen ympäröimä. Vaakunaselityksessä ei tarkemmin määritellä, onko se kuusen- vai männynhavu.\nMännynhavuksi sen sijaan määritellään vuonna 1992 Keski-Suomen rykmenttiin liitetyn Keski-Suomen pioneeripataljoonan joukko-osastotunnuksen havu. Huomattavasti havuja useammin joukko-osastotunnuksissa näkee laakeriseppeleitä.\nRajavartiolaitoksen symbolistakin löytyy havunoksa karhunpään ja miekan välistä. Rajakoulun kurssimerkin karhunpää on puolestaan ympäröity havuseppeleellä.\nHavunoksatunnusta tapaa myös sotaväen lipuissa kuten perinnekäyttöön siirtyneissä Taistelukoulun ja Kanta-aliupseerikoulun lipuissa. Lippujen seppele- tai oksakuvioissa näkee myös voittajaa symboloivaa laakeriseppelettä sekä urheutta kuvaavaa tammenlehvää.\nHavusymboli esiintyy myös joissakin joukko-osastoristeissä kuten Päällystöopiston sekä Keski-Suomen rykmentin ristissä.\nKuusenhavu aliupseerien kurssimerkeissä\nKuusenhavutunnus on kuulunut erityisesti kanta-aliupseereiden – myöhempien toimi- ja opistoupseerien – kurssimerkkeihin. Perusteena tälle on, että vapaussodan aikaista Vöyrin kurssia pidetään itsenäisen Suomen kanta-aliupseerikoulutuksen alkuna. Kuusenhavu löytyy tietysti Vöyrin kurssin merkistä, mutta kuusenhavuteema toistuu Kanta-aliupseerikoulun peruskurssin, Päällystöopiston sekä opistoupseerien perus- ja jatkokurssin merkeissä, eli Vöyrin perinne jatkui läpi koko kanta-aliupseerikoulutuksen kehityskaaren.\nKanta-aliupseeristo perustettiin Puolustusvoimiin uudelleen viime vuosikymmenellä ja kuusenhavuperinne jatkuu myös nykyisen kanta-aliupseeriston kurssimerkeissä. Kurssimerkkejä on kolmelle koulutusportaalle ja niiden kaikkien kuva-aiheessa toistuvat leijona ja kuusenhavut.\nHarva reservialiupseeri lienee katsonut kurssimerkkiään niin tarkoin, että on huomannut myös siinä olevat kuusenhavusymbolit, mutta myös reservialiupseeriperinteessä kertautuu Vöyrin sotakoulun symboliikka.\nKanta-aliupseeriksi ja myöhemmin toimi- ja opistoupseeriksi opiskelevilla kauluslaatan arvomerkkikin oli havuaiheinen, toimiupseerioppilailla kaikkein selvimmin, kun arvomerkki sinällään oli kuusenhavu.\nHavuja myös upseereilla\nUpseeripuolella kuusenhavu on esiupseerikurssin merkin reunakoristeena. Upseerin peruskurssin vuosina 1946–49 käytössä ollut merkki muistuttaa esiupseerikurssin merkkiä. Leijona on ympäröity havunoksien lisäksi ruusukkeilla.\nMonien erikoisupseerikurssien merkissä on kuusenhavusymboli. Se löytyy ainakin musiikkiupseerikurssin, talouspäällikkökurssin, insinööriupseerikurssin ja sotilaspappien kurssimerkistä sekä sotilaskapellimestarin täydennyskoulutusmerkistä. Joskus havukuviot ovat pitkälle tyyliteltyjä, mutta harjaantunut ja perinteet tunteva silmä ne kyllä havuiksi tunnistaa.\nVarusmiesten ja veteraanien havut\nVarusmiesten kunto- ja suoritusmerkkien reunakoristeissa vuorottelevat heraldinen ruusuke ja kuusenhavu. Viimeksi mainittu ei tosin kovin helposti erotu paitsi radioviestittäjän merkistä ja ampumamerkistä.\nYhteen varusmiesten koulutushaaramerkkiinkin havu on päässyt. Sissin tunnuksena on havunoksa. Se todennäköisesti symboloi sissin peruselementtiä metsää eikä Tampereen taistelua keväällä 1918.\nHavutunnus esiintyy myös joissakin talvi- ja jatkosodan muistoristeissä kuten Ratsuväkiprikaatin ristissä, Pohjois-Vienan ristissä sekä hyvin harvinaisessa Prikaati Kuussaaren ristissä. Ennen toista maailmansotaa otettiin käyttöön Heimosotaristi, jossa siinäkin on havuteema.\nKuusenhavu suojeluskuntien merkeissä\nSuojeluskuntien hihakilven S-symbolin päällä oli kolme havunoksaa ja myös suojeluskuntien kurssi- ja suoritusmerkeissä havunoksasymboli oli lähes poikkeuksetta jossakin muodossa. Suojeluskuntaupseerin kaulukseen kuului puvussa m/27 messinkinen käpy ja kuusenoksa ilman kauluslaattaa. Kauluslaatassa kävyllistä kuusenoksaa käytettiin puvussa m/36. Suojeluskuntalaiset käyttivät metallista kuusenhavutunnusta tai oikeaa kuusenhavua lakin vasemmalla sivulla juhla- ja paraatipuvun yhteydessä vuodesta 1921 alkaen.\nKuva: Raimo Kallioniemi\nMerisuojeluskunnan upseerin kokardi muistutti huomattavassa määrin nykyistä merivoimien lakkimerkkiä havunoksareunuksineen ja venepäällikön kokardi muistutti vuonna 1974 käytöstä poistunutta aliupseerien lakkimerkkiä.\nSotilaspoikien kankaisessa käsivarsikilvessä oli leijonatunnuksen alapuolella kuusenhavutunnus. Samaa merkkiä käytetään yhä sotilaspoikien perinnetyössä.\nKuusenhavu hakaristin korvaajana\nSuomessakin monissa yhteyksissä vuosisatojen ajan esiintynyt koristeaihe hakaristi kärsi siitä, että sen omaksui tunnuksekseen Saksan Kansallissosialistinen Työväenpuolue maailmansotien välisessä Saksassa. Suomen Valkoisen Ruusun suurristin ketjun hakaristikuvion poistamiselle tuli niin kova poliittinen paine 1960-luvun alussa, että perinteinen hakaristiaihe korvattiin vuonna 1963 kuusenhavusymbolilla. Sen vaihtoehtona oli tarjolla hannunvaakunaornamentti.\nHakaristillisen version ehti kuitenkin saada muiden muassa neuvostoliittolainen marsalkka Kliment Vorosilov. Hakaristillisen version sai myös Ranskan presidentti Charles de Gaulle. Hänen suhtautumisestaan ketjun hakaristisymboliin on ristiriitaista tietoa, mutta presidentti Urho Kekkosen vuoden 1962 valtiovierailu Ranskaan ja SVR:n suurristin antaminen tuolloin de Gaullelle saattoi olla yksi aihe miettiä uusi koristeaihe ketjuun.\nMyös eräisiin toteutumatta jääneisiin kunniamerkkeihin on kaavailtu havunoksa-aihetta koristeeksi. Akseli Gallen-Kallela suunnitteli vuonna 1928 Kalevan Miekan ritarikunnalle kunniamerkkejä ja niissä yhtenä koristeaiheena olisi ollut kuusenhavu.\nUuden ritarikunnan perustaminen kaatui poliittiseen kärhämöintiin eikä se toteutunut myöskään 1970-luvulla, jolloin suunnitelma herätettiin henkiin Kalevan Miekkaritarikunnan nimellä. Kunniamerkkejä olisi annettu 1970-luvulla erityisesti maanpuolustusansioista, koska tuolloin ei Vapaudenristin ritarikunnan merkkejä annettu.\nHavutunnus vapaussodan perinnetyössä\nKoska havunoksatunnus otettiin valkoisella puolella käyttöön vapaussodan aikana, on luonnollista, että se siirtyi myös vapaussodan perinnetyöhön. Nykyisin havunoksasymbolia näkee useimmin Sinisessä ristissä, joka otettiin käyttöön aluksi miekallisena itsenäisyytemme 50-vuotisjuhlavuonna 1967.\nMiekallisena ristin saattoivat aluksi saada aktivistit, jääkärit, vapaussotaan osallistuneet, heimosoturit, suojeluskuntalaiset ja lotat sekä ennen vuotta 1945 sotilaskotityössä mukana olleet. Nykyään annettava Sininen risti on varustettu havunoksatunnuksella.\nHavuaihe esiintyy monessa sellaisessakin merkissä, tunnuksessa tai lipussa, jota tässä artikkelissa ei mainita.\nKuusenhavu kuoleman symbolina\nKuusenhavu on symboloinut myös kuolemaa. Suomen sankarivainajat on pyritty mahdollisuuksien mukaan saattamaan kotipitäjän multiin. Kaatuneita kuljettavat rautatievaunut oli sota-aikana tapana merkitä kuusenhavuilla.\nMenneinä vuosikymmeninä siviilivainajankin viimeinen matka siunauskappelilta hautaan – tai ainakin matkan viimeiset metrit – oli tapana havuttaa. Erään selityksen mukaan suomen kielen kielikuva olla hakoteillä tulee juuri tavasta merkitä hautaan johtava tie.\nTeksti: Seppo Simola\nKapteeni (res.) Seppo Simola on sotilasperinteen harrastajatutkija ja hän kirjoittaa aktiivisesti lähinnä historia-aiheista sotilasalan lehtiin. Sähköpostiosoite on simola.sotilasperinne@hotmail.fi.\nJulkaistu aiemmin Kylkiraudan numerossa 3/2018\nAarniaho Pekka: Kaluunat ja rähinäremmit – Itsenäisen Suomen virkapuvut ja arvomerkit 1918—1945 (1996)\nMatikkala Antti: Suomen Valkoisen Ruusun ja Suomen Leijonan ritarikunnat (2017)\nMattila Jukka I.: Vapaussodan muistomitalit (2001)\nPalokangas Marko: Suomen Puolustusvoimien joukko-osastoperinteet (2008)\nRoudasmaa Stig: Suojeluskuntajärjestön puvut 1918–1944 (2002)\nSulamaa Kaarle: Aliupseeriliiton historia 1965—2015 (2015)\nTiainen Jani: Suomen kunniamerkit (2010)\nPuolustusvoimat ennen ja nyt -sarja\nSotilas- ja virkapukuohjesääntö 2000


Kultahameet - Magicpoks\noma tyyliTags: Outfits, Vaatteet, Ystävät\nOmistan tällä hetkellä muutamakin metallinhohtoisen hameen, näissä kuvissa näkyvän hameen lisäksi kaapistani löytyy tämä midimittainen hamonen sekä eräs pallomainen minihame eli bailuhame! Repesittekö viimeiselle kuvalle, ei saakeli sentään, kaikkea sitä?\nLähiaikoina kuitenkin tämä väljä, epämääräinen lerpake on päätynyt päälleni useamman kerran, varmaan siksi, kun se on niin helppo vaate yhdistää. Muistattehan asukuvat viime viikolta, niissä puin tämän saman hameen kanssa neulepaidan?\nToppi ja hame – Mango\nJa Reebokeistani tulee joka kerta mieleen Ida. Itseasiassa hänkin syttyy kultahameille, katsokaa vaikka! Läheiset ystävät alkavat varmaan hiljalleen muistuttaa toisiaan, mitäpä luulette? Ainakin siltä vaikuttaisi, sillä ystäväni kommentoi Tallinnan asuuni, että se on kuin suoraan hänen kaapistaan. <3\nKivat nuo Reebokin kengät. Olen harkinnut samanlaisten tilaamista. Millainen mitoitus noissa on? Onko normi kokoa vai isompaa/pienempää?


Biisipajan kappaleet syntyvät asiakkaiden ideoista - Rinnekoti\nBiisipajan kappaleet syntyvät asiakkaiden ideoista\n”Maailmassa on paljon hyviä biisejä, niissä on paljon hyviä sanoja. Voidaan laulaa vaikka ruusunkukista, voidaan laulaa myös linnuista.” Osana puhevammaisten viikkoa järjestetty Biisipajan konsertti päättyi huikeaan Voimalauluun. Kappale syntyi korona-aikana keväällä, ja se muodostuikin melkoiseksi voimabiisiksi. Voit katsoa konsertin tallenteen artikkelin lopusta.\nMikko Heino ja Matleena Myllyrinne esittivät Biisipajan konsertissa asiakkaiden sanoittamia ja säveltämiä kappaleita.\n– Muistan, kuinka asiakkaat osallistuivat Biisipajaan ja soittivat nimenomaan tätä kyseistä Voimalaulua ihan täysillä mukana omilla soittimilla. Kolmella taisi olla omat akustiset kitaransa, yksi oli pianon takana ja lopuilla oli rytmisoittimia, oli rumpuja ja tamburiineja, suunnittelija ja konsertissa kappaleet esittänyt Matleena Myllyrinne kertoo.\n– Yhdellä toisella kerralla Biisipajaan kotoaan osallistunut asiakas soitti Peippolaulun melodiaa omassa kodissa korvakuulolta aivan todella hienosti, Myllyrinne muistelee.\nBiisipaja-niminen ryhmä perustettiin alkujaan Toimintakeskus Nyyttipuistossa. Ryhmässä oli ideana se, että musiikista innostuneet ja kiinnostuneet asiakkaat ja ennen kaikkea myös puhevammaiset asiakkaat voisivat sanottaa ja säveltää omia biisejä.\nKorona-aikana Biisipaja-ryhmä siirtyi etänä pidettäväksi. Rinnekodin etälivelähetyksissä sanoitettiin ja sävellettiin biisejä niin, että asiakkaat olivat omissa kodeissaan tietokoneen äärellä.\n– Kommunikoinnille annetaan ryhmässä aikaa ja jokainen asiakas saa kertoa omat ideansa niillä puhetta tukevilla ja korvaavilla kommunikaatiomenetelmillä, joita käyttää. Biisien sanoittamisessa asiakkaat ovat käyttäneet kommunikaatiokansioitaan, irtokuvia tai esimerkiksi kertoneet ideoitaan kirjoittamalla, Myllyrinne kertoo.\nRakkautta, kesää, oopperaa ja siivousta\nBiisipajassa ajatus ja idea siitä, minkälaista biisiä lähdetään tekemään, tulee aina asiakkailta. Biisit syntyvät joskus aiheen kautta, joskus musiikkityylin kautta.\nBiisipajan konsertissa kuultiinkin kappaleita monesta eri aiheesta, usealla eri tyylillä. Myllyrinne muistelee erityisen huvittuneena yhtä Biisipajan kertaa, jonka päätteeksi syntyi Oopperalaulu.\n– Kerran eräällä osallistujalla oli Biisipajan alussa selkeä idea ja ehdotus muille. Ja se innokas ja ihana ehdotus oli, että tehdään oopperalaulu. Siinä vaiheessa vähän itseäni jännitti, sillä en ollut ikinä ennen ollut mukana säveltämässä oopperaa. Pohdin, että onkohan se vähän liian vaikea juttu. Mutta mitä vielä. Syntyi aivan todella hieno biisi, oopperalaulu. Ja siitä tuli minun yksi ehdottomista suosikeistani, Myllyrinne naurahtaa.\nBiisipaja on tuonut iloa ja hienoja kokemuksia kaikille osallistujille. Se välittyi myös konsertista ja etenkin siellä esitetyistä kappaleista.\n– Välillä meille nousi kaikesta nauramisesta kyyneleet silmiin, ihan vaan siitä mahdottoman hyvästä fiiliksestä mikä ryhmässä oli. Vaikka olimme eri paikoissa, niin oli todella upeaa, että pystyimme soittamaan ja laulamaan yhdessä ja nauttimaan musiikin tuomasta ilosta.\nBiisipajat jatkuvat jatkossakin osana etälivelähetysten viikko-ohjelmaa.


Vinkit valuutanvaihtoon – ota nämä asiat huomioon - eestinen\nVinkit valuutanvaihtoon – ota nämä asiat huomioon\nMatkustus on monen ihmisen suosikkipuuhaa, jota useat ovat viime aikoina kaipailleet. Se antaa uusia kokemuksia, jotka kantavat pitkälle ja joita matkailija muistelee mielellään vuosienkin jälkeen. Ennen matkaa tulee kuitenkin ottaa huomioon muutama tärkeä seikka, joista yksi on kohdemaan valuutta. Kerromme valuutanvaihtoon liittyvistä vinkeistä tässä artikkelissa tarkemmin.\nMatkavaluutta on yksi tärkeimmistä käytännön asioista matkalle lähtiessä. Jos matkustat euromaiden ulkopuolelle, tulee sinun huomioida käteisen määrä ja niiden vaihtopaikat. Tämä pätee usein myös euromaiden sisällä, sillä monessa maassa tulee huomioida rahan nostamisen hinnan määrä ja luottokortin käyttöön liittyvät seikat. Käteistä on nimittäin hyvä olla edes vähän, koska se on yleensä paras maksuväline esimerkiksi taksimatkan tai eväsleivän ostamiseen. Saxo Bank on luotettava pankki, josta saa myös tarkempaa tietoa valuutoista.\nMitä huomioida valuutanvaihdossa\nKohdemaan valuutta ei ole ainoa asia, joka kannattaa matkaa ennen selvittää. Sen lisäksi on hyvä myös tietää maan tyypillisin maksutapa. Kotimaassa olet ehkä tottunut maksamaan kaiken pankkikortilla, mutta vielä on olemassa maita, joissa käteinen raha on maksukortteja tai digitaalisia maksutapoja huomattavasti yleisempää. Sen takia on aina hyvä selvittää kohdemaan yleisimmät maksukäytäntöjen pääperiaatteet, jotta matkasta tulee helpompaa ja turhilta ongelmilta vältytään paremmin.\nValuuttaa selvittäessä on hyvä aloittaa tarkistamalla, voiko kohdemaan valuuttaa vaihtaa jo Suomessa. Tämä kannattaa tehdä hyvissä ajoin ainakin eksoottisemmissa matkakohteissa, koska harvinaisempien matkakohteiden valuuttaa ei voi saada ilman ennakkotilausta. Jossain maissa voi puolestaan olla käytössä kaksi valuttaa. Esimerkiksi jossain köyhemmissä maissa voi paikallisen rahan lisäksi maksaa Yhdysvaltain dollareilla.\nJos valuttaa ei pysty vaihtamaan Suomesta käsin, on hyvä tarkistaa, kannattaako paikallista valuuttaa vaihtaa Yhdysvaltain dollareina vai euroina. Euro on nykyään jo yleinen, mutta jotkut maat suosivat edelleen enemmän Amerikan dollaria vaihdettavana valuuttana. Ota myös huomioon kohdemaasi käteisrahan sääntelyt, sillä joissakin maissa säädellään melko tiukasti paikallisen valuutan mukana tuotua määrää ja jos se on liian korkea, voit joutua ilmoittamaan sen tullille.\nLopuksi kannattaa myös ottaa selville kohdemaan luottokorttitilanne, jotta tiedät mitä luottokortteja maassa on käytössä. Tämä on tärkeää tietää etukäteen, jottet joudu ongelmiin ilman käteistä.\nKäteisen käyttö on vähentynyt jatkuvasti, mikä on vaikuttanut valuutanvaihdon mahdollisuuksiin pankeissa. Nykyään harva pankki vaihtaa enää suoraan valuuttaa konttoreissaan ja valuutanvaihto suoritetaan sen sijaan oman verkkopankin kautta. Se kestää pankista riippuen yleensä muutamasta pankkipäivästä viikkoon. Pankit suosittelevatkin valuutanvaihtoa tehtävän hyvissä ajoin, joitta se sujuu ongelmitta. Aikaa pitää siis siihen varata mielellään vähintään viikko.\nHyvä puoli pankissa tehtävässä valuutanvaihdossa on usein sen tarjoama paras vaihtokurssi, huonona puolena taasen palvelumaksut, joita pankki perii toiminnastaan. Ne kannattaa aina tarkistaa ennen kuin näppäilet tunnuksesi verkkopankkiin ja alat vaihtaa valuuttaa.\n29. jaanuar 2022, 06:35


Kohtalontovereita/kokemuksia tai mitä vaan - Yritän tulla raskaaksi - Vanhempien jutut - Libero\nKohtalontovereita/kokemuksia tai mitä vaan\nMoikka. Elikkä, meillä on yksi lapsi, 5-vuotias. Pitkän aikaa oltiin sitä mieltä että tämä yksi riittää meille. Kunnes kesäkuussa 2017 mulle iski hirvee vauvakuume. Se ei ollu mitään "oi ku ne on söpöjä" - kuumetta vaan mulla oli ihan fyysisiä oireita ja en osannu ajatella muuta ku tulevaisuutta pienen vauvan kanssa. No muutaman päivän asiaa pohdin päässä, hyvät ja huonot puolet. Halusin siis olla varma ennenku puhun asiasta miehen kanssa. No saatuani varmistuksen omista tunteista puhuin asiasta miehen kanssa joka oli heti messissä. Joten niinpä päätettiin että poistatan kierukan elokuussa (heinäkuussa oli etelänmatka joten en sinne halunnu mahdollisia kuukautisia). Kierukan poiston jälkeen tunsin ekaa kertaa elämässäni ovulaation joten varsinki niinä päivinä oltiin aktiivisia. Syyskuussa sitten tärppäsi ja oltiin onnen kukkuloilla ja suunniteltiin että jouluna kaikille läheisille tästä kerrotaan. No eka ultra aika saatiin 7.12 päivälle. Viikkoa ennen tätä alkoi rusehtava vuoto mutta ei kipuja joten en siinä kohtaa huolestunut. Sairaalassa ku odotettiin pääsyä ultran iski kuitenki epätoivo ja jotenki tuli sellanen tunne että nyt ei oo kaikki hyvin... No eihän siellä kaikki hyvin ollutkaan, todettiin keskeytynyt keskenmeno ja sikiö vastasi kokoa 6+5 no siitä sitten lääkkeet, tyhjennykset, kivut, psykologit yms. ja elämä jatku jollain tasolla. Tammikuun alussa oli ekat menkat ja siitä sitten yrittämään ilman toistaiseksi positiivista lopputulosta. Nyt on kiertopäivä 27/30-32 ja mä oon aivan hermona, jotenki mulla on sellanen tunne että nyt onnistuu mutta toisaalta en halua toivoa liikaa jotta en putoa niin korkealta siltä varalta jos kuukautiset alkaa. Eniten mua tässä häiritsee se että mulla on tää tunne että nyt ja se että töissä olen huomannut että jos joutuu ponnistelee nii mä tunnen sen kohdussa, tätä ei ole aiemmin tapahtunut. Närästystä on myös silloin tällöin, en siis oikeestaan ikinä siitä muuten kärsi. Toisaalta mua häiritsee se että en ole tuntenut ovulaatiota yhtä voimakkaana ku ennen tota keskenmenoa ja sillon tammikuussa menkkojen jälkeen. Tekis mieli juosta apteekkiin hakee testi mutta toisaalta haluaisin vielä ainakin viikon odottaa, en vaan tiedä miten jaksan... Apuja, vinkkejä, anything? Oonko ihan pähkähullu, tekeekö mieli kepposia vai voisko oikeesti olla nyt meidän vuoro?\nSaako kysyä että mikä kaupunki on kyseessä? Onko käynti ilmainen niinku kaksi muuta ultrausta? Ja mennäänkö sinne omalla soitolla vai pitääkö saada lähete esim neuvolasta?\nTäytyy nyt kyl antaa pointsit tälle meidän kauoungille. Kaikis kolmessa raskaudessa oon päässyt varhaisultraan viikoilla 7-9. Kuuluu jokaiselle odottavalle äidille meidän kylässä.😊\nOlis kyllä hölmöä jos ei esim Misukan tapauksessa olis päässy varhaisultraan. Pakkohan niitten on auttaa ja tukea pelkojen suhteen... Ymmärrän toki ettei niillä oo resursseja ultrata jokaista äitiä noilla ekoilla viikoilla mutta varsinki tilanteissa missä on jo kokenu keskenmenon ja pelko hallitsee elämää nii se olis enemmän ku suotavaa että pääsis varhaisultraan. Mutta onneks yksityiset tarjoaa ultrausta myös, kalliimmalla hinnalla toki mutta varmasti sen arvoinen 😌 oliski hyvä ku yksityiset ja kunnalliset vois tehdä yhteistyötä tällästen asioiden suhteen.\nMulla oli se varhaisultra viikolla 8. Siihen mennessä kuulemma pitäis suurin osa keskeytyneistä jo olla mennyt kesken. Eivät sairaalalle ottaneet aiemmin.\nPelon vuoksi mä noihin varhaisultriin pääsin. Hitsi mä oon sekoillu noissa raskauksissa. Siis kolmannessa neuvolahoitsu ultrasi ekalla käynnillä. Mut se meni kesken rv19. Neljäs raskaus varhaisultra sairaalalla koska oltiin sekundäärilapsettomuustutkimuksissa kun ei tärppiä kuulunut. Tästä syntyi toi meidän kolmonen. Sit tosiaan noi kaksi vikaa raskautta pelkojen takia äitipolilla varhaisultra. Mä vaan ilmoitin neuvolaan, et haluan tietää onko siellä mitään ja se kirjoitti lähetteen. Loppuviimein pääsy varhaisultraan oli tietty äitipolin käsissä. Mutta kai toi myöhäinen km antoi riittävän perusteen viitoseen ja senkin keskeytyminen kutoseen.\nYmmärrän. Mä ite suunnittelin että jos jaksais odottaa sinne viikolle 8 ja kävis sillon ultrassa. Sillon sykkeen pitäis näkyä ja sillon oltais jo yli sen ajan millon edellinen meni kesken. Tosta ei olis ku muutama kituviikko ku olis taas ultra. Ehkä tossa välissä sais sydänäänet kuulumaan neuvolassa. Esikoisen kanssa ei kuulunu ku oli alle 10 viikkoa.\nVoishan sitä tietty mahdollisen plussan jälkeen soittaa neuvolaan ja kysyä että pääsiskö siihen neuvolalääkärin ultraan, en tiedä voiko naistenklinikalle vaan soittaa ja vaatia ultraa? Tai no miks ei vois, mähän olisin siinä tapauksessa maksava asiakas? 🤔\nJännä miten tuo varhaisultraan pääsykin vaihtelee paikasta toiseen. Meillä päin pääsin varhaisultraan nyt tässä raskaudessa muistaakseni rv6. Siellä näkyi pieni syke ei paljon muuta. Ultra käynti ei helpottanut oloani tai vähentänyt pelkojani sillä edellisessä kesken menneessä raskaudessa kävimme myös varhaisultrassa (silloin yksityisellä) ja siellä näkyi syke niinkuin nytkin. Pieni ei vain jaksanut kasvaa enää muutamaa milliä enempää ultran jälkeen.\nNii ja meillä on hyvä ku työterveyssoppari sisältää 1-5 käyntiä psykologin luonna. Käyntien määrä riippuu ammattilaisen arvioimasta tarpeesta... Olin ite aluks vähä ennakkoluulonen että miten nyt ventovieras ihminen osais mua auttaa mutta niin se vaan autto enkä kadu hetkeäkään että pakotin itseni sinne 😌 nimimerkillä "meinasin perua ajan viime hetkellä"\nLuulen että vaatii jonkun todella hyvän syyn (kuten sun tilanteessa) että neuvola suostuu ultraa tai että pääsee kunnalliseen ennen varsinaista ultra-aikaa. Ainaki täällä meilläpäin, koska sillon ku mulla alko se rusehtava vuoto viikko ennen ultraa nii neuvolasta sanottiin että jos ei malta viikkoa odottaa nii voi mennä yksityiselle... Eli tässä tapauksessa ei annettu edes muuta vaihtoehtoa 🤔 voi olla tietty paikkakuntariippuvainen... Mä sillon soittelin yksityisille ja kyselin hintoja nii halvin oli kelakorvauksen jälkeen reilu 200€, jos niin pitkälle päästään nii se on pieni summa oman mielen rauhoittamiseks vaikka iso raha onkin... Ei vaa luonne anna periksi enää varttua useampi viikko... Jälkeenpäin ajateltuna olis sillon pitäny vaan maksaa tuo nii olis saannu vähä aikasemmin tietää mutta jälkiviisaus on tunnetusti se paras viisaus 😏\nEka psyka jolla kävin ekan kmn jälkeen oli hyvä mut se lähti lukee itteään eteenpäin. Sen tuuraajan kanssa ei synkannu yhtään ja tokan kmn jälkeen kuulin et oli tullut toinenkin, niin menin sille. Vähän paremmin meni mutta ei riittävän hyvin. Muita vaihtoehtoja ei ollut.\nMä pääsin raskaudet 5 ja 6 äitipolille varhaisultraan ton pitkälle menneen kmn takia. Nelosesta neuvolahoitsu ultras mut neuvolalääkärin ultralla.\nMun kokemus on vaan yhdestä psykologista ja hän on ollu mulle avuksi. Mielikuva harjoituksilla ollaan saatu aivot manipuloitua niin että en ihan koko ajan näe sitä ultraushetkeä synkkänä ja harmaana, toki se on sitä mutta ennen en pystyny edes ajatella asiaa ilman itkua mutta nyt se on jollain tasolla mahdollista. Lisäks nyt ollaan alettu perehtymään muihinkin asioihin elämässä jne. Sun olis ehkä pitäny kokeilla toista psykologia, kaikki ei sovi toisilleen ja on tosi paljon kiinni siitä minkälaisia tunnelukkoja psykologilla on että pystyykö hän auttamaan sua vai vaan pahentamaan tilannetta.\nMä päätin jo sillon keskenmenon jälkeen että seuraavalla kerralla maksan siitä varhaisultrasta yksityisellä koska en pysty/halua odottaa sinne kunnallisen ekaan ultraan asti. Ja aivan varmasti tulee olee kauheat viikot edessä kunnes alkaa itse tuntemaan liikkeitä ja voi edes niiden avulla vähä rauhoitella mieltä. Toivon mukaan neuvolatäti antaa mun ravata kuuntelemassa sydänääniä aina ku mahdollista 😏 voi olla että seuraava raskaus ei ole yhtä riemua ja ilontunteita...\nKyllähän se harmitti ihan vietävästi kun tajusi, että ihan turhaan meni 1,5 vuotta hukkaan. Ja tietty siinä ajassa ehti todella kehittää hirvittävät pelot ja suojamuurit itseään säästääkseen. Kuukausittainen pettymys kun menkat aina vaan tuli... Ja päälle kaikki sekalaiset raskausoireet kuten viikkoja kestänyt 24/7 kuvotus.\nMenetetyn lasketun ajan kieppeet oli todella kamalaa aikaa. Eikä ollut tuon toisen kmn jälkeenkään paljon helpompaa vaikka odotinkin jo uutta vauvaa. Se osui ikävästi just niille kauhuviikoille 17-19 jolloin ensimmäinen km todettiin. Eli surin yhtä keskenmenoa ja pelkäsin uutta keskenmenoa samaan aikaan.\nEn hetkeäkään ennen rakenneultraa voinut ajatella, että saisin nelosen syliin asti. Ja sen jälkeen asiaa lähdettiin työstämään psykiatrisen sairaanhoitajan kanssa. Tosin minusta se yritti jarrutella mua kun mä halusin murtaa mun henkiset muurini valtavalla raivolla. Eli ei siitä psykasta ollut mitään apua. Tai ehkä se, että turhauduin jumittamiseen ja rupesin itse hommiin.\nKiitos AnnelieP 😊 ja onneksi olkoon ja paljon jarrusukkia matkaan 👶\nJärki sanoo että pitää odottaa että kuukautiset oikeesti on myöhässä mutta samaan aikaan tää jatkuva odottaminen ja vessassa käyminen pelottaa. Ku aina ku siellä käy nii saa jännittää että paperiin jää verta... Mulla on ollu semmosta menkkamaista paineen tunnetta tuolla alavatsassa/kohdussa mutta se eroaa jotenki normaalista... En osaa selittää sitä, tosin voi hyvinkin olla että mieli vaan keppostelee... Penteleen mieli sanon minä 😣\nKaiken lisäks esikoinen on kipeenä nii tässä on koko päivä vaan maattu kotona, eli ajatuksille on ollut aikaa... Töissä ei niinkään kerkeä vaikka sielläkin huomaa usein tekevänsä asioita niin ettei vatsanalueelle kohdistu mitään (mulla on siis fyysisesti raskas työ) vaikkei siellä välttämättä ole edes mitään suojeltavaa vielä...\nNo eihän kukaan sanonu tämän olevan helppoa 😏\nMitä lähemmäs päästään tuota keskeytyneen laskettua aikaa nii sen vaikeemmalta tää tuntuu... LA olis ollu juhannuksena ja ajoitus olis ollu mitä täydellisin, koko kesä kotona ja esikoinen olis myös saannu koko kesän vapaaksi kunnes syksyllä alkaa eskari. No mutta sille ei mahda mitään... Nyt jos tärppää nii LA menee aika samoihin aikoihin esikoisen syntymäpäivän kanssa, toivon mukaan eivät saa samaa synttäripäivää 🤣\nTäällä yksi kohtalotoveri. Eli esikoinen täyttää tänä vuonna jo 7. Olen aina ajatellut että 5 vuoden ikäero on vielä ihan ok, mutta yli 6 on jo liikaa. Kaikki ei aina valitettavasti kuitenkaan mene "suunnitelmien" tai toiveiden mukaan. Meillä ei ainakaan.\nVauvakuume ja vauvan yritys alkoi keväällä 2015. Vasta tammikuussa 2016 sain vihdoin kaivatun positiivisen testin (sen odottaminen tuntui ikuisuudelta, vaikka tiedän että alle vuosi on vielä lyhyt aika). Ilo muuttui suruksi kuten teillä np ultrassa kun keskeytynyt keskenmeno huomattiin. Sikiö oli vain n. rv6-7 kokoinen. Minä olin myös hyvin pettynyt siihen että olin kantanut kuollutta sikiötä monta viikkoa ihan turhaan. Olisi ollut helpompaa jos keskenmeno olisi tullut spontaanisti silloin rv7. Yritys ja oman pienen nyytin toive jatkui heti kun saimme lääkäreiltä luvan.\nSeuraava positiivinen raskaustesti tuli vasta tämän vuoden alussa, eli melkein 2 vuotta vauva "projektin" aloittamisen jälkeen. Viime vuoden keskenmeno varjostaa tätä raskautta, enkä uskalla vieläkään uskoa että saamme pienen nyytin syksyllä vaikka np ultrassa kaikki näytti hyvältä.\nTeillä ensimmäinen raskaus alkoi nopeasti, joten uskoisin että teillä on hyvät mahdollisuudet onnistua tämän vuoden aikana. Mieli ja kehosi voivat huijata sinua luulemaan olevasi nyt raskaana mutta voit toisaalta olla ihan hyvin jo raskaana. Kannattaa kuitenkin tehdä raskaustestejä vasta sitten kun kuukautiset ovat oikeasti myöhässä. Säästät sillä tavalla rahaa ja mieltäsi. Koita keskittyä muihin asioihin kuten esim. terveellisiin elämäntapoihin (liikuntaan ja ruokavalioon) ja harrastuksiin. Tiedän että se voi olla vaikeaa, niin se oli minullekin.\nKaikkea hyvää ja plussatuulia!\nMiltä toi Misukka susta tuntu että olitte 1.5 vuotta odottanut sentakia että kroppa ei halunnu? Ku itteä ainaki tossa keskenmenossa ärsyttää ehkä eniten se että kroppa huijas puolet ajasta mua ja sentakia meillä käytännössä meni aikaa hukkaan... En voi kuvitellakkaan miltä tuntuisi ku sais noin pitkän ajan jälkeen tietää että koko tän ajan olis voinu onnistua jos kroppa olis nollaantunu aikoinaan niinku pitää 🙄\nJokainen joka on keskenmenon kokenut tai lapsen menettänyt tietää varmasti sen tyhjän tunteen mikä siitä jää... Ei siitä varmaan ikinä pääse eroon kokonaan mutta itsellä tiedän että olo helpottaisi vauvan myötä... Mä olisin jopa valmis luopumaan raskausajasta jos voisin vaan saada sen vauvan nyt syliin 😂 hullua ehkä mutta siltä musta tuntuu... Ehkä koska ne 9kk tulis olee todella pelottavat kuukaudet... Esikoisen kanssa ei oikee osannu pelätä ku ei oikee tienny mitä odottaa, koko raskausaika meni omalla painollaan eteenpäin ilman murheita.\nMulla takana 2 keskeytynyttä keskenmenoa rvt 19 ja 12. Ekassa tiedän tunteneeni liikjeitä vielä rv 16+ vaikka lääkärin mukaan sikiön koko vastadi 14+. Tokassa todettiin np-ultrassa, että oli kuollut pari päivää aiemmin. Molemmissa tuli vaan fiilis, ettei kaikki ole niin kuin pitää. Nämä oli mun raskaudet 3 ja 5. Meillä on 4 poikaa. 12v, 7v, 3v ja 1v. Tuota kolmosta yritettiin rv 19 keskenmenon jälkeen 1,5 vuotta. Tuona aikana mä koin kaikki mahdolliset raskausoireet kun mieli teki tepposiaan.\nMun apuni oli käynti osteopaatilla. Mun kroppa oli jäänyt raskausmoodiin eikä siis antanut uuden raskauden alkaa. Samasta kierrosta kun kävin osteopaatilla, tärppäsi tuo meidän kolmonen.\nSamoin tämä meidän pienin tärppäsi pari kiertoa osteopaatilla käynnin jälkeen. Tämä käynti oli varattu raskausvaivojen hoitoon mutta muuttuikin keskenmenon hoitamiseksi.\nMä tiedän, että PM on joutunut odottamaan uusia raskauksiaan vuosia joten alle vuosi on oikeasti tosi lyhyt aika vaikkei se juuri nyt sinusta siltä tunnukaan kun kroppa ja sydän huutaa menetetyn perään.\nMulla toi 1,5 vuotta oli kyllä ikuisuus moneen kertaan ennen kuin tärppi kävi uudestaan.\nMun ohjeeni on kyllä se, että älä luota oireisiin äläkä ajatuksiin. Just nyt kroppa voi tehdä ihan mitä vaan oireita kun mieli toivoo raskautta. Hyvä olisi yrittää kehittää jotain suunnitelmaa johon vauva ei oikein sopisi jotta se pakottava ajatus jäisi vähän taustalle. Mut tiedän ettei se käytännössä ole lainkaan helppoa.\nTsemppiä kovasti ja toivon että teillä tärppää nopeasti.\nYmmärrän, mutta kaikki kokee asiat eri tavalla :) se että viime kesästä on sun mielestä lyhyt aika on vaan sun mielipide, kun taas mun mielipide on se että siitä on pitkä aika... Totuus on se että kesästä on se 8-9kk mutta se miten sen kokee ajallisesti on jokaisen oma mielipide... Mun mielestä jo pelkkä 4 viikon odotus tuntuu ikuisuudelta, vaikka sanotaan että sitä jaksaa paremmin kun on mitä odottaa nii tässä kohtaa sanoisin että itse en ainakaan jaksa paremmin... Syynä ehkä se ku tuo keskenmeno varjostaa niin vahvasti kaikkea edelleen ja varmasti tulee sitä tekemään vielä pitkään... Mä vaan tiedän että uusi raskaus auttaisi mua jollain tasolla pääsemään eteenpäin.\nMoiskanille. En tarkoittanut vähätellä. Noita aikamääriä kommentoidakseni, peilasin vain siihen kuinka kauan meidän piti odottaa toisen ja kolmannen raskauden alkamista.\nKiitos banaanimangusti 😊\nHenkisesti tuo keskenmeno oli minullekin todella raskas ja sentakia olen asiaa psykologilla käyny purkamassa. Se että 3kk luulee olevansa raskaana ja sit saa kuulla että noin puolet ajasta on kantanu kuollutta sikiöö/alkioo mukanaan nii se vei kyllä pohjan alta aivan totaalisesti.\nUskon että jos keskenmeno olisi itsestään vuotanut pois sillon ku se tapahtuu nii asia olis ollu helpompi käsitellä mutta kaikki ne fyysiset kivut sen henkisen lisäks jotta kroppa tajuaa luovuttaa oli todella raskasta aikaa. Sen jälkeen onkin vaivannut sellanen tyhjä olo, en osaa selittää sitä mutta ehkä ymmärrät ku itsekkin olet keskenmenon kokenut.\nSitä vaan toivoo niin kovasti toista lasta ja tuntuu että mitä kauemmin tässä kestää nii sen turhempaa tää on... Esikoinen kasvaa päivä päivältä enemmän ja yhtäkkiä huomaa ajattelevansa ikäeroa jolla ei ikinä ennen ollu mitään merkitystä.\nLisäks mielessä pyörii koko ajan se edellinen raskaus ja kuinka pitkällä sitä nyt olis, tyttö vai poika jne.\nOnnea sulle uudesta raskaudesta, toivon todella että teilläkin päästään tällä kertaa loppuun asti 😌\nMoikka Moiskan! Vähän samankuuloinen tarina meillä..! Elokuussa alkoi yritys ja syyskuussa tulin raskaaksi. Se meni kesken rv 7 spontaanisti ja oli henkisesti tosi kova pala.. sen jälkeen hormonit heittelehti ja en tuntenut kiertoani enää ollenkaan (mikä ennen oli ollut tosi täsmällinen) ja oli sellainen olo että tästä ei tule mitään ja olin todella maissa muutamia kuukausia.. tammikuussa menin sitten mielenrauhan vuoksi hormonikokeisiin jotta tiedän onko kiertoni nyt jotenkin täysin tyssännyt ja yllätys yllätys olinkin raskaana!?! Tämä tuli täysin puuntakaa enkä ollut osannut odottaa sitä ollenkaan kun kroppa ei ilmotellut ovulaatiota eikä raskautta millään tavalla! Siispä sanoisin sinulle neuvona että älä luota omaan mieleesi mutta usko kroppaasi!! Olet tullut nopeasti raskaaksi jo heti alkuun joten se varmasti onnistuu ihan pian uudestaan! Tee testi vasta kun kuukautiset viikon myöhässä niin säästyt pahalta mieleltä.. tsemppiä ja onnea jo valmiiksi :)\nKiitti vaan tosi paljon... Heti helpotti... Jos ei osaa ku vähätellä toisten tuntemuksia, joista ilmeisesti ei ole omaa kokemusta? nii ehkä on parempi olla vaan hiljaa...\nTällänen foorumi siis tämä...\nViime kesästäkin on vielä lyhyt aika.\nNo lähinnä se että tässä on käytännössä sieltä kesästä asti odotettu toivottua lopputulosta, joten vaikka ajallisesti edellisestä raskaudesta ei oo pitkä aika nii tää tuntuu ikuisuudelta eikä pelko uudesta keskenmenosta auta tai pelko siitä että esikoinen ja tuo edellinen raskaus oli vaan hyvää tuuria että tärppäsi.\nEi ole vastaavaa kokemusta, (täällä Libessä on muilla kokemusta) ja en siinä mielessä ole kokemusasiantuntija tai paras vastaamaan.\nTotean vain että tammikuusta tänne maaliskuuhun on erittäin lyhyt aika, joten ei kannata pettyä, jos noin pian ei tule toivottua tulosta.\nTsemppiä, ja koettakaa suunnata ajatuksia ja tekemistä, harrastuksia muuhun suuntaan, se saattaa tilanteessa auttaa.


Download "SEURAKUNTANEUVOSTO. Asialista 1-2016. Aika Keskiviikko 24.2.2016 klo 17.00. Paikka Sammonlahden seurakuntakeskus, Ankkurisali, Hietakallionkatu 7"\n1 Asialista Hietakallionkatu 7, Lappeenranta p Aika Keskiviikko klo Paikka Sammonlahden seurakuntakeskus, Ankkurisali, Hietakallionkatu 7 ASIALISTA 1 KOKOUKSEN AVAUS 2 KOKOUKSEN LAILLISUUS JA PÄÄTÖSVALTAISUUS 3 PÖYTÄKIRJANTARKASTAJIEN JA ÄÄNTENLASKIJOIDEN VALINTA 4 TYÖJÄRJESTYKSEN HYVÄKSYMINEN 5 TYÖALOJEN TOIMINTA-KERTOMUKSET VUODELTA SAMMONLAHDEN SEURAKUNNAN TOIMINTAKERTOMUS VUODELTA VUOSILOMAT 8 SUURONNETTOMUUKSIEN PSYKOSOSIAALISEN TUEN KIR- KON HENKISEN HUOLLON (HEHU) RYHMÄN UUDET JÄSENET 9 MUUT MAHDOLLISET ASIAT 10 TIEDOKSI 11 SEURAAVAT KOKOUKSET 12 VALITUSOSOITUS 13 KOKOUKSEN PÄÄTTÄMINEN\n2 Aika Keskiviikko klo Paikka Sammonlahden seurakuntakeskus, Ankkurisali, Hietakallionkatu 7 Läsnä Muut läsnäolijat Eklund Juha Erämo Antti Hirvikallio Martta Iivarinen Timo Kiljunen Unto Mustonen Reijo Mällinen Ritva Nikunen Kaija Rantalainen Hanna Sokura Marja-Leena Ulmanen Virpi Hienonen Helena kirkkoherra, puheenjohtaja srk-sihteeri, pöytäkirjanpitäjä Poissa Manninen Risto Paavilainen Joonas Käsiteltävät asiat: 1 Kokouksen avaus 2 Kokouksen laillisuus ja päätösvaltaisuus Puheenjohtaja avaa kokouksen. Puheenjohtaja piti alkuhartauden ja avasi kokouksen. Seurakuntaneuvoston ohjesääntö 1 ja 2 : Seurakuntaneuvoston kutsuu koolle puheenjohtaja tai hänen estyneenä ollessa varapuheenjohtaja, joka määrää kokoontumisen ajan ja paikan. Seurakuntaneuvosto voi myös etukäteen vahvistaa kokousaikansa suunnitelman. Kutsu kokoukseen toimitetaan ille viimeistään viisi päivää ennen kokousta. Kutsuun on liitettävä luettelo käsiteltävistä asioista. Jos asia on kiireellinen, seurakuntaneuvosto voi päättää ottaa sen käsiteltäväksi, vaikka sitä ei ole mainittu kokouskutsussa. Todetaan läsnäolijat nimenhuudolla ja kokouksen laillisuus ja päätösvaltaisuus. Kokous todettiin lailliseksi ja päätösvaltaiseksi seurakuntaneuvoston iä ollessa paikalla 10/12. 2\n3 3 Pöytäkirjantarkastajien ja ääntenlaskijoiden valinta Seurakuntaneuvoston ohjesääntö 6 : Kokouksen tarkastaa kaksi kokouksen valitsemaa pöytäkirjantarkastajaa tai, jos kokous niin päättää, seurakuntaneuvosto kokouksessaan. Tarkastusvuorossa ovat Antti Erämo ja Martta Hirvikallio. Valitaan kaksi pöytäkirjantarkastajaa, jotka tarvittaessa toimivat myös ääntenlaskijoina. 4 Työjärjestyksen hyväksyminen 5 Työalojen toimintakertomukset vuodelta 2015 Valittiin Antti Erämo ja Martta Hirvikallio. Esityslista hyväksytään työjärjestykseksi. Hyväksyttiin. KJ 15: 6 Toimintakertomuksessa on esitettävä selvitys hallinnosta, toiminnasta, taloudesta, sisäisestä valvonnasta sekä toiminnallisten ja taloudellisten tavoitteiden toteutumisesta. Toimintakertomuksessa on annettava myös tietoja sellaisista toimintaan ja talouteen liittyvistä olennaisista asioista, joista ei tehdä selkoa tuloslaskelmassa, taseessa ja tilinpäätöksen liitetiedoissa. Toimintakertomuksessa selostetaan oleelliset asiat konsernin toiminnasta ja taloudesta sekä niiden kehityksestä tilikauden aikana. Jos taseessa on kattamatonta alijäämää, toimintakertomuksessa on tehtävä selkoa talouden tasapainotuksen toteutumisesta tilikaudella sekä voimassa olevan toiminta- ja taloussuunnitelman riittävyydestä talouden tasapainottamiseksi. Toimintakertomuksessa on myös annettava luettelo tehdyistä aloitteista ja toimenpiteistä niiden johdosta. Sammonlahden seurakunnan työalojen toimintakertomukset vuodelta 2015: 1. Musiikkityö, liite 1 2. Lähetystyö, liite 2 3. Aikuis- ja perhetyö, liite 3 4. Parisuhdetyö, liite 4 5. Rippikoulutyö, liite 5 6. Nuorisotyö, liite 6 7. Varhaisnuorisotyö, liite 7 8. Partio Lappeen Tuulitytöt, liite 8 9. Partio Lappeen Siniset, liite Diakoniatyö, liite Ruotsinkielinen työ, liite 11 Liitteet\n4 SN käsittelee ja hyväksyy toimintakertomukset. 6 Sammonlahden seurakunnan toimintakertomus vuodelta 2015 Seurakuntaneuvosto hyväksyi työalojen toimintakertomukset. Puheenjohtaja on laatinut työalojen toimintakertomuksiin perustuvan seurakunnan toimintakertomuksen vuodelta 2015, liite 12 SN käsittelee ja hyväksyy seurakunnan toimintakertomuksen. Toimintakertomus liitetään seurakuntayhtymän vuosikertomukseen. Hyväksyttiin puheenjohtajan esityksen mukaisesti. 7. Vuosilomat KJ 6: 8 Jollei ohje- tai johtosäännöllä toisin määrätä, myöntää: 1) seurakuntaneuvosto virkavapauden ja vuosiloman seurakunnan muun kuin papin viran haltijalle; 2) yhteinen kirkkoneuvosto virkavapauden, vuosiloman ja vapaa-ajan kaikille seurakuntayhtymän viranhaltijoille; - Lappeenrannan srk-yhtymän yhteinen kirkkoneuvosto on kokouksessaan 7/ siirtänyt vuosilomien määrämisoikeuden seurakuntaneuvostoille. 3) kirkkoherra vuosiloman ja vapaa-ajan sekä enintään kahden kuukauden pituisen virkavapauden seurakunnan papin viranhaltijalle; 4) tuomiokapituli vuosiloman, virkavapauden ja vapaa-ajan kirkkoherralle. n alaisten työntekijöiden vuosiloma-anomukset ajalle : Helena Hienonen (9) , Soili Hämäläinen-Mujo (13) , , Heidi Kunttu (5) , Anja Kytölä (9) , Timo Lampi (3) Anu Piutula-Heinonkoski (10) , , Merja Saalasti (28) (8), jää 20 Päivi Suutari, uuden lomakauden lomia Jaana Svinhufvud (10) , , SN hyväksyy oheiset lomat. 8 Suuronnettomuuksien psykososiaalisen tuen kirkon henkisen huollon (HeHu) ryhmän uudet et Hyväksyttiin. Kirkolla on aktiivinen valmius toimia suuronnettomuuksien ja vastaavien psykososiaalisen tuen antajana toimintaa johtavien viranomaisten pyynnöstä ja heidän tukenaan. Lappeenrannan rovastikunnassa toimii tällainen henkisen huollon ryhmä (HeHU-ryhmä). Ryhmän koollekutsuja ja tilanteessa toiminnan johtaja on dia- 4\n5 koni Timo Lampi (HH1). Ryhmään on tuomiokapitulin toimesta koulutettu lisää iä. Tarkoitus on, että heidän toimintansa on osa virkatyötä. Pj esitys: Seurakuntaneuvosto nimeää Hehu-ryhmään uutena lähtien seurakuntapastori Ulla Junellin. 9 Muut mahdolliset asiat 10 Tiedoksi 11 Seuraavat kokoukset 12 Valitusosoitus 13 Kokouksen päättäminen Hyväksyttiin puheenjohtajan esityksen mukaisesti. Muita mahdollisia asioita ei ollut. Seurakuntaneuvosto merkitsi tiedoksi: 1. Seurakuntaneuvoston seminaari lauantaina Miestyön suunnitteluryhmä 3. Työterveyshuollon työpaikkakäynti Lauantaina klo 9 Seurakuntaneuvoston seminaari, tiistaina klo 17 Seurakuntaneuvoston kokous Oikaisuvaatimusohjeet ja valitusosoitus liitetään pöytäkirjan yhteyteen. Puheenjohtaja päätti kokouksen klo Puheenjohtajan ja sihteerin allekirjoitukset Lappeenrannassa Juha Eklund Helena Hienonen puheenjohtaja sihteeri/ pöytäkirjanpitäjä Pöytäkirjan tarkastaminen Olemme tarkastaneet tämän Sammonlahden seurakuntaneuvoston pöytäkirjan 1 / 2016 ja todenneet sen kokouksen kulun ja tehtyjen päätösten mukaiseksi. Lappeenrannassa / 2016 Antti Erämo Martta Hirvikallio 5\n6 Pöytäkirjan nähtävänä olo Tämä pöytäkirja on ollut yleisesti nähtävänä Sammonlahden seurakuntatoimistossa / - / 2016, minkä todistan Lappeenrannassa / 2016 Juha Eklund, kirkkoherra 6


Fannyn Talossa: Kurkistus esikoisen huoneeseen\nTänään esittelen teille esikoistyttäremme huoneen. Huone on pienehkö ja olen pyöritellyt huonekaluja useaan kertaan. Nyt ne ovat vihdoinkin löytäneet paikkansa.\nTässä huoneessa on samaa valkolakattua Lundiaa kuin kaksospikkusiskojen huoneessa. 11-vuotiaalla lelut ovat jo selvästi vähentyneet ja pienentyneet. Pehmoleluja, pelejä ja kirjoja & lehtiä löytyy. Lisäksi askartelutarvikkeita, aarteita, CD:tä ja DVD:tä. Kaikelle on paikkansa hyllyssä tai oven takana kaapissa. Tuplaovien takana on vaatteet. Koirame Papu asuu esikoisen huoneessa ja esikoisen koirarakkaus on muutenkin vahvasti läsnä. Työpöytä ei ole ikinä näin siisti. Aika ajoin raivaan pöydän esiin kaiken sen rojun, silpun ja sälän alta, mitä pöydälle kerääntyy. Läksyjä ei tehdä tämän pöydän ääressä vaan lattialla tai sängyssä. Työpöytä on Lundian, tuolit Juvin puuvalmiit, jotka itse aikoinaan maalasin valkoiseksi. Rakkaimmat koriste-esineet on esillä pienellä hyllyllä ja kuvakollaasissa esikoinen itse esiintyy eri-ikäisenä ja eri eläinten kanssa. Koruteline pitää korut järjestyksessä. Sohvasängyn saa levitettyä tuplaleveäksi, mikä on erittäin kätevää, jos kavereita tulee yökylään. Tapetti on Laura Ashleyn ja verho teetetty Sisustus Nallessa. Laskosverhon kangas on esikoisen itsensä valitsema Mulberryn Kennel. Minunkin silmääni kaunis ja ennenkaikkea ajaton kangas. Sohvasänky on ostettu käytettynä huuto.netistä, kaupan päälle tuli pyöreät pitkulaiset tyynyt. Tumman lila päiväpeite on Stockmann Casan. Tumma lila on käytännöllinen väri, kun sohvasängyllä on usein esikoinen sisaruksineen telkkaria katsomassa - ja koira. Räsymatto on Askosta. Siskoni on tehnyt tämän kauniin tähtiaplikaatiosydämen.\nLähettänyt Fanny klo 20.42


desibeli.net - 21.03.2007: Die So Fluid (UK), Fokker, Nitrokiss [On The Rocks/Helsinki]\nEnsimmäisenä soittovuorossa ollut tamperelainen Nitrokiss aloitti settinsä jo niin aikaisin, että kun saavuin paikalle noin vartti yli kymmenen, oli bändi jo soittanut kymmenisen minuttia. Kirottua! Siispä kiireen vilkkaa portaat alas, rotsi narikkaan ja puolijuoksua halki alakerran mansen rokuja kuulemaan.\nNitrokissin tyylistä tuli sangen nopeasti mieleen kolme kovaa kotimaista nimeä; The 69 Eyes, Hanoi Rocks sekä (pienin varauksin) jopa hänen infernaalinen majesteettinsa HIM. Eli viisimiehinen ryhmä liikkui melko tummissa rock-vesissä, joissa sydän ei surutta selviä ja varjot kaartuvat aina kirkkaimmankin päivän ylle. Rosoisen rockin ympärille tarttuneet pienet gootti- ja metalli-vaikutteet eivät ehkä häikäisseet persoonallisuudellaan, mutta kun homma toimii niin kaikki kelpaa – ja Nitrokissin tapauksessa kaikki toimi jo suorastaan hämmentävän hyvin.\nBändi soitti yhteen aivan kuin viisikko olisi ollut yhtä elävää olentoa, kappaleet purivat ja tarttuivat hanakasti, eikä esiintymisessä voinut havaita pienintäkään epävarmuuden merkkiä. Kaikin puolin mallikelpoisen paketin kruununa toimi vokalistin karismaattinen ääni, joka sopi tyyliin kuin puna viiniin.\nNitrokiss tarjosi illalle avauksen, joka veti vertoja yhtyeen nimelle. Viimeisenä kuultu Sin City (?) oli jo sellaista pyöritystä, että allekirjoittanut odottaa piakkoin ilmestyvältä pitkäsoitolta tämän keikan valossa erittäin paljon.\nSeuraavaksi lauteet valtasi Etelä-Suomesta kotoisin oleva Fokker, joka juhlisti samalla uunituoreen ... Has Landed debyyttialbuminsa julkaisua. Pari vuotta sitten perustettu yhtye uskoo vaihtoehtoisen kitararockin, melankolisen poppiksen sekä tumman jälki-grungen sekoitukseen, jossa mikään näistä aineksista ei nouse määräävään asemaan.\nYleisöä oli tässä vaiheessa kertynyt lavan läheisyyteen jo huomattavasti enemmän, vaikka perisuomalaiseen tyyliin kukaan ei vielä uskaltautunutkaan liian lähelle. Fokker polkaisi settinsä reippaasti liikkeelle, mutta syystä tai toisesta ryhmä ei tahtonut saada konettaan oikein kunnolla käymään. Vauhdikkaammissa siivuissa nelikon dynamiikka toimi jo mainiosti, mutta kun vauhti tippui alkoi Fokker menettää nopeasti korkeutta. Hermostuneisuutta vai mitä, mutta myös kappaleiden nimet tuntuivat unohtuvan spiikkausten koittaessa vokalisti Markku Kirveeltä miltei järjestelmällisesti.\nOnneksi bändin sisäinen solmu aukeni sentään jo muutaman biisin jälkeen, minkä tapahduttua loppukeikka olikin sitten yhtä nousujohteista juhlaa aina viimeiseen vetäisyyn saakka. Uuden kiekon kolmestatoista kappaleesta suurin osa taisi soida, ja myös vuoden takaiselta Aeroplane To Heaven ep:ltä kuultiin ainakin pari siivua. Rankemmissa siivuissa bändi pääsi revittelemään muutamaan kertaan todella herkullisesti ja energia alkoi väistämättä heijastua myös yleisöön. Etenkin All Good Things ja eräs toinen loppusetin groovaavasti jyräävä ralli (jonka nimestä ei ole tietoa) pisti jo puntit tutisemaan yhdellä jos toisellakin.\nTultaessa ohjelman siihen kohtaan, jossa bändi vetäytyy lauteilta ja kuulijat taputtavat sen takaisin, päätti Fokker hieman yksinkertaistaa totuttuja kuvioita. Mitäpä sitä suotta poistumaan, sillä voihan ne ekstrat tarjota vaikka heti peräänkin, säällisen puolen minuutin tauon päätteeksi. Näin siis tapahtui, ja kuten jo edellä tuli todettua, meno sen kun vain parani aina väistämättömään loppuun saakka.\nFokkerin lyötyä pillit pussiin alkoi pitkä ja perusteellinen roudaustauko, jonka aikana lavalta siirrettiin miltei kaikki aiempien bändien välineistö sivuun. Tauon päätteeksi entiseen verrattuna huomattavasti tilavammalle estradille kapusi illan viimeinen esiintyjä, englantilainen Die So Fluid. Toista albumiaan pikkuhiljaa valmisteleva trio starttasi samalla viiden päivän ja neljän keikan mittaisen Suomen pikarundin.\nAvausbiisin ensitahtien iskeytyessä takaseinään Die So Fluid oli jo käytännössä voittanut yleisön puolelleen, eikä ryhmä antanut tämän jälkeen otteensa kirvota missään vaiheessa tippaakaan. Kun näyttävän näköinen laulaja/basisti Grog pyysi parin biisin jälkeen yleisöä tulemaan rohkeasti lähemmäs, toteltiin femme fatalen sanoja viipymättä. Rohkeimmat antoivat nyt myös käsiensä nousta ylös, päät keikkuivat biisien tahdissa ja useat jalat tapasivat rytmiä Rocksin lattiasta.\nBändi pidättäytyi käsittääkseni poikkeuksetta debyyttinsä Spawn Of Dysfunctionin materiaalissa, joka sitten käytiinkin melkein kannesta kanteen lävitse. Mitenkään kyseistä albumia aliarvioimatta on todettava, että Die So Fluid sai livenä reilusti lisää vetoa kappaleisiinsa. Groovaavasti puristeleva Circus Of Sin, vihaisesti huutava Suck Me Dry, vaanivasti keinuva Tripitaka ja raskaasti rullaava Disconnected nousivat jokainen tahollaan pieniksi huipentumiksi, vaikka erot levytettyihin versioihin olivat lopulta lähinnä kosmeettisia. Samoin setin raskaimmat tapporaidat, kuten Bitterness By Discipline ja Spawn Of Dysfunction, saivat aikaiseksi odotettua mekkalaa sekä liikettä.\nDie So Fluidin tyylissä yhdistyvät juuri sopivassa suhteessa asenteikas punk, rähjäävä rock, häivähdyksenomainen metalli sekä grungen möyrintä. Rocksin lavalla tuo tyylien hieno sekoitus tuntui löytävän ihannepisteensä, joten ei ollutkaan mikään ihme, että keikan jälkeen bändin paidat ja levyt tekivät hyvin kauppansa.


Chatroulette Santo André. Chat ilmaiseksi satunnainen vieras hetkessä Santo André.\nTervetuloa Chatroulette Santo AndréYhdistä sattumanvaraisiksi henkilölle missä tahansa maailmassa. Kanssa Chatroulette Santo André voit valita seuraavista vaihtoehdoista:- Chat ilmaiseksi kaikenlaisia ihmisiä Santo André. Voit määrittää sen, mene "Asetukset".- Keskustele webcam "video"-tilassa.- Keskustele mikrofoni "mikro"-tilassa.- Chat nimettömästi ilman mikro eikä videon "teksti"-tilassa.- Spy muut keskustelut nimettömänä jos on sallittua.- Jos et halua olla vakoilla muuttaa sitä "Asetukset".Aloita painamalla "F2" tai klikkaa "start".\nLuettelo kaupungeista Santo André: